qundao/data-zh-poetry huggingface dataset:
方彦稽母安仁县太君黄氏挽辞·其一
作者：黄裳
朝代：宋

文科名峻归宁日，卿部官高致养时。罔极是恩谁报得，更缘霜露有馀悲。
方彦稽母安仁县太君黄氏挽辞·其三
作者：黄裳
朝代：宋

来处缘应异，归时寿已稀。校雠孙继子，无限是春晖。
方彦稽母安仁县太君黄氏挽辞·其三
作者：黄裳
朝代：宋

来处缘应异，归时寿已稀。校雠孙继子，无限是春晖。数终还是福，道尽更何言。子到康民处，方知鞠育恩。文科名峻归宁日，卿部官高致养时。罔极是恩谁报得，更缘霜露有馀悲。八十三年妇德成，綵衣欢笑过浮生。含虚台上寻仙侣，濑口愁人月自明。
方彦稽母安仁县太君黄氏挽辞·其二
作者：黄裳
朝代：宋

八十三年妇德成，綵衣欢笑过浮生。含虚台上寻仙侣，濑口愁人月自明。
方彦稽母安仁县太君黄氏挽辞·其四
作者：黄裳
朝代：宋

数终还是福，道尽更何言。子到康民处，方知鞠育恩。
方祖仁都門阻雨
作者：黄裳
朝代：宋

未蒙官放此身休，空恨茶園失舊遊。
將謂天邊鴻共發，豈知門外雨相留。
一襟凉過人歸室，萬朵香殘菊送秋。
兄弟急難君有義，白衣東下更何尤。
方祖仁都门阻雨
作者：黄裳
朝代：宋

未蒙官放此身休，空恨茶园失旧游。将谓天边鸿共发，岂知门外雨相留。一襟凉过人归室，万朵香残菊送秋。兄弟急难君有义，白衣东下更何尤。
春日喜晴
作者：黄裳
朝代：宋

天意分明人意开，便闻歌管上春台。绿堤风暖投衫袖，红槛花光落酒杯。云结阴容俄散去，蝶惊晴影旋飞来。芳菲犹在无多日，倚取韶光作醉媒。
春日喜晴
作者：黄裳
朝代：宋

天意分明人意開，便聞歌管上春臺。
綠堤風暖投衫袖，紅檻花光落酒盃。
雲結陰容俄散去，蝶驚晴影旋飛來。
芳菲猶在無多日，倚取韶光作醉媒。
春日寄友人
作者：黄裳
朝代：宋

青春可愛如才華，使人詩思如楊花。
飄然去來不可繫，又似春雲靄然起。
惟人適性而樂生，子雲閉戶非其情。
亦曾郊上爲遊人，兩袖香風雙眼明。
葉下鶑鶑兒女語，聲聲似喚遊人住。
忽睹狂蝶過他枝，一带深黄又飛去。
倒樽取醉花枝側，我是主人春是客。
胸襟不貯世俗事，酒力相攻易相失。
青銅三百慚子慳，乃至解佩窮清歡。
萬事亨途誰滿意，百年生計自開顔。
樽前兀兀坐者誰，頹然醉倒春風間。
歌者自歌舞者舞，塵機不動天真閒。
呼童伸牋走吟筆，醉字欹斜不能立。
楚狂韓子傾餘才，感春章句如花開。
兕觥入手滔滔瀉，此後摇毫如駿馬。
數子苦醉俱分飛，夕陽含山空翠微。
乃自曲肱臥芳草，蝴蝶與周何所疑。
紅杏風來吹我起，黄粱成飯還多時。
醉亦如醒夢如覺，勿于四者分毫釐。
聊與物化天地中，願君與我閒相從。
郊上之遊速爲報，春風欲放桃花老。
春日寄友人
作者：黄裳
朝代：宋

青春可爱如才华，使人诗思如杨花。飘然去来不可系，又似春云霭然起。惟人适性而乐生，子云闭户非其情。亦曾郊上为游人，两袖香风双眼明。叶下莺莺儿女语，声声似唤游人住。忽睹狂蝶过他枝，一带深黄又飞去。倒樽取醉花枝侧，我是主人春是客。胸襟不贮世俗事，酒力相攻易相失。青铜三百惭子悭，乃至解佩穷清欢。万事亨途谁满意，百年生计自开颜。樽前兀兀坐者谁，颓然醉倒春风间。歌者自歌舞者舞，尘机不动天真閒。呼童伸笺走吟笔，醉字攲斜不能立。楚狂韩子倾馀才，感春章句如花开。兕觥入手滔滔泻，此后摇毫如骏马。数子苦醉俱分飞，夕阳含山空翠微。乃自曲肱卧芳草，蝴蝶与周何所疑。红杏风来吹我起，黄粱成饭还多时。醉亦如醒梦如觉，勿于四者分毫釐。聊与物化天地中，愿君与我閒相从。郊上之游速为报，春风欲放桃花老。
春日寄友人
作者：黄裳
朝代：宋

青春可爱如才华，使人诗思如杨花。
飘然去来不可繫，又似春云霭然起。
惟人适性而乐生，子云闭户非其情。
亦曾郊上为游人，两袖香风双眼明。
叶下鶑鶑儿女语，声声似唤游人住。
忽睹狂蝶过他枝，一带深黄又飞去。
倒樽取醉花枝侧，我是主人春是客。
胸襟不贮世俗事，酒力相攻易相失。
青铜三百惭子悭，乃至解佩穷清欢。
万事亨途谁满意，百年生计自开颜。
樽前兀兀坐者谁，颓然醉倒春风间。
歌者自歌舞者舞，尘机不动天真閒。
呼童伸笺走吟笔，醉字欹斜不能立。
楚狂韩子倾余才，感春章句如花开。
兕觥入手滔滔泻，此后摇毫如骏马。
数子苦醉俱分飞，夕阳含山空翠微。
乃自曲肱卧芳草，蝴蝶与周何所疑。
红杏风来吹我起，黄粱成饭还多时。
醉亦如醒梦如觉，勿于四者分毫釐。
聊与物化天地中，愿君与我閒相从。
郊上之游速为报，春风欲放桃花老。
春日有感
作者：黄裳
朝代：宋

桃李娇春总不知，风情惟与道相宜。堂前杨柳青丝软，吟看无人独自垂。
春日有感
作者：黄裳
朝代：宋

桃李嬌春總不知，風情惟與道相宜。
堂前楊柳青絲軟，吟看無人獨自垂。
春霁
作者：黄裳
朝代：宋

动润毕化事，清旸却阴翳。
披云出寸碧，银色烂盈地。
芳径导众乐，顽冻展羣翠。
雨霁春且老，良时固难计。
好景归新诗，清樽接佳士。
韶光宜夕阳，醉笑莫轻起。
春霁
作者：黄裳
朝代：宋

动润毕化事，清旸却阴翳。披云出寸碧，银色烂盈地。芳径导众乐，顽冻展群翠。雨霁春且老，良时固难计。好景归新诗，清樽接佳士。韶光宜夕阳，醉笑莫轻起。
春霽
作者：黄裳
朝代：宋

動潤畢化事，清暘却陰翳。
披雲出寸碧，銀色爛盈地。
芳徑導衆樂，頑凍展羣翠。
雨霽春且老，良時固難計。
好景歸新詩，清樽接佳士。
韶光宜夕陽，醉笑莫輕起。
昭君行
作者：黄裳
朝代：宋

良家有子惠而秀，昔在汉宫谁更有。入宫见妒名不传，咫尺君王望恩久。柰何赋分薄如人，却属画工为好丑。千金买笑那敢当，无赂应嗟落人后。俄闻召见喜且惊，自以閒雅文轻盈。将谓君王必回顾，行且遂承恩与荣。权兼天下失所制，女子未免匈奴行。此身既系国休戚，君王虽悔难复更。雪怨云愁竟何语，自小谁知北征苦。既知中华栖上清，乃托胡人为死生。平居怅望一成梦，用傃遐荒寻去程。胸前但殒默默泪，门外已抗悠悠旌。辕马悲鸣日云远，行经几处单于城。平沙莽莽春不青，顽阴漫漫天不明。随无鸳鸯欢悦情，送有琵琶哀怨声。大抵言意非吾类，眷眷向前愁益并。宁落家乡作孀妇，焉用阏氏尊予名。人惟适性乃有乐，未必膏粱胜藜藿。当时将相若为策，岂意安边用颜色。君虽不幸功可称，莫道佳人只倾国。思归曲在人已非，青冢空悲塞南客。
昭君行
作者：黄裳
朝代：宋

良家有子惠而秀，昔在汉宫谁更有。
入宫见妬名不传，咫尺君王望恩久。
柰何赋分薄如人，却属画工为好丑。
千金买笑那敢当，无赂应嗟落人后。
俄闻召见喜且惊，自以閒雅文轻盈。
将谓君王必回顾，行且遂承恩与荣。
权兼天下失所制，女子未免匈奴行。
此身既系国休戚，君王虽悔难復更。
雪怨云愁竟何语，自小谁知北征苦。
既知中华栖上清，乃托胡人为死生。
平居怅望一成梦，用傃遐荒寻去程。
胸前但殒默默泪，门外已抗悠悠旌。
辕马悲鸣日云远，行经几处单于城。
平沙莽莽春不青，顽阴漫漫天不明。
随无鸳鸯欢悦情，送有琵琶哀怨声。
大抵言意非吾类，眷眷向前愁益并。
宁落家乡作孀妇，焉用阏氏尊予名。
人惟适性乃有乐，未必膏粱胜藜藿。
当时将相若为策，岂意安边用颜色。
君虽不幸功可称，莫道佳人只倾国。
思归曲在人已非，青冢空悲塞南客。
昭君行
作者：黄裳
朝代：宋

良家有子惠而秀，昔在漢宮誰更有。
入宮見妬名不傳，咫尺君王望恩久。
柰何賦分薄如人，却屬畫工爲好醜。
千金買笑那敢當，無賂應嗟落人後。
俄聞召見喜且驚，自以閒雅文輕盈。
將謂君王必回顧，行且遂承恩與榮。
權兼天下失所制，女子未免匈奴行。
此身既係國休戚，君王雖悔難復更。
雪怨雲愁竟何語，自小誰知北征苦。
既知中華棲上清，乃托胡人爲死生。
平居悵望一成夢，用傃遐荒尋去程。
胸前但殞默默淚，門外已抗悠悠旌。
轅馬悲鳴日云遠，行經幾處單于城。
平沙莽莽春不青，頑陰漫漫天不明。
隨無鴛鴦歡悅情，送有琵琶哀怨聲。
大抵言意非吾類，眷眷向前愁益并。
寧落家鄉作孀婦，焉用閼氏尊予名。
人惟適性乃有樂，未必膏粱勝藜藿。
當時將相若爲策，豈意安邊用顔色。
君雖不幸功可稱，莫道佳人只傾國。
思歸曲在人已非，青塚空悲塞南客。
暑中
作者：黄裳
朝代：宋

幽怀无处对秋阴，数叠云峰压翠岑。安得水边开一阁，莲花风信满衣襟。炎空方喜雨初过，閒坐又怜风乍来。偶得瑞莲传好信，清思应到雪天梅。
暑中·其一
作者：黄裳
朝代：宋

幽怀无处对秋阴，数叠云峰压翠岑。安得水边开一阁，莲花风信满衣襟。
暑中·其一
作者：黄裳
朝代：宋

幽怀无处对秋阴，数迭云峰压翠岑。
安得水边开一阁，莲花风信满衣襟。
暑中·其一
作者：黄裳
朝代：宋

幽懷無處對秋陰，數疊雲峰壓翠岑。
安得水邊開一閣，蓮花風信滿衣襟。
暑中·其二
作者：黄裳
朝代：宋

炎空方喜雨初过，閒坐又怜风乍来。偶得瑞莲传好信，清思应到雪天梅。
暑中·其二
作者：黄裳
朝代：宋

炎空方喜雨初過，閒坐又憐風乍來。
偶得瑞蓮傳好信，清思應到雪天梅。
暑中偶怀江上舟行
作者：黄裳
朝代：宋

正行佳处且休移，水绿山青欲染衣。芦苇汀洲鸳鹭渚，斜风细雨不须归。水光中更有天光，俯仰游人在混茫。自许纤毫无一点，那堪乘兴得潇湘。乐缘仁智两相宜，好是斜阳未可归。倒影沉沉长自在，谩怀今古叹人非。横斜林木觇寒流，岛在山前且舣休。自笑自吟无俗友，此生相问有渔舟。
暑中偶怀江上舟行·其一
作者：黄裳
朝代：宋

正行佳处且休移，水绿山青欲染衣。芦苇汀洲鸳鹭渚，斜风细雨不须归。
暑中偶怀江上舟行·其三
作者：黄裳
朝代：宋

乐缘仁智两相宜，好是斜阳未可归。倒影沉沉长自在，谩怀今古叹人非。
暑中偶怀江上舟行·其二
作者：黄裳
朝代：宋

水光中更有天光，俯仰游人在混茫。自许纤毫无一点，那堪乘兴得潇湘。
暑中偶怀江上舟行·其四
作者：黄裳
朝代：宋

横斜林木觇寒流，岛在山前且舣休。自笑自吟无俗友，此生相问有渔舟。
暑中偶懷江上舟行·其一
作者：黄裳
朝代：宋

正行佳處且休移，水綠山青欲染衣。
蘆葦汀洲鴛鷺渚，斜風細雨不須歸。
暑中偶懷江上舟行·其三
作者：黄裳
朝代：宋

樂緣仁智兩相宜，好是斜陽未可歸。
倒影沉沉長自在，謾懷今古歎人非。
暑中偶懷江上舟行·其二
作者：黄裳
朝代：宋

水光中更有天光，俯仰遊人在混茫。
自許纖毫無一點，那堪乘興得瀟湘。
暑中偶懷江上舟行·其四
作者：黄裳
朝代：宋

橫斜林木覘寒流，島在山前且艤休。
自笑自吟無俗友，此生相問有漁舟。
暑中喜雨
作者：黄裳
朝代：宋

小雨破炎炽，满怀贮清爽。忽御两腋风，太虚一登赏。
暑中喜雨
作者：黄裳
朝代：宋

小雨破炎熾，滿懷貯清爽。
忽御兩腋風，太虛一登賞。
曲水亭
作者：黄裳
朝代：宋

盘龙偃蹇吸长涧，数篆寒光来向人。谁信云门有仙子，洒落恐是华筵宾。落英俄逐酒船到，世间乃得渔溪春。素纤举盏宁可却，清光聊涤胸中尘。
曲水亭
作者：黄裳
朝代：宋

盤龍偃蹇吸長澗，數篆寒光來向人。
誰信雲門有仙子，灑落恐是華筵賓。
落英俄逐酒船到，世間乃得漁溪春。
素纖舉盞寧可却，清光聊滌胸中塵。
書懷呈同志
作者：黄裳
朝代：宋

處己心雖白，逢君眼更青。
獨來還得侶，相照即忘形。
用意誰無累，開襟自有靈。
遞年何所樂，終日醉遺經。
曾魯公挽辭
作者：黄裳
朝代：宋

曾侍前星在玉霄，兢爲元老立清朝。
重遊西府羈羣虜，危坐東臺鑒庶僚。
擾擾萬緣留事業，悠悠千載想風標。
傳家已有蓬萊客，何患于門到寂寥。
曾鲁公挽辞
作者：黄裳
朝代：宋

曾侍前星在玉霄，兢为元老立清朝。
重游西府羁羣虏，危坐东台鉴庶僚。
扰扰万缘留事业，悠悠千载想风标。
传家已有蓬莱客，何患于门到寂寥。
曾鲁公挽辞
作者：黄裳
朝代：宋

曾侍前星在玉霄，兢为元老立清朝。重游西府羁群虏，危坐东台鉴庶僚。扰扰万缘留事业，悠悠千载想风标。传家已有蓬莱客，何患于门到寂寥。
會友人飲
作者：黄裳
朝代：宋

曾共螢窗得夜光，別來聲問在周行。
未摇丹管酬詩史，且遣青娥丐樂章。
巧笑莫嫌留客數，幽懷須信到官忙。
樽前邂逅知多少，更對春風舞一場。
會江晦叔遊湖山
作者：黄裳
朝代：宋

相隨山水裏徘徊，興未闌時慎勿催。
草草行厨隨步去，匆匆漁艇趁船來。
每逢佳景還含思，偶造幽軒更把盃。
况是同歸無世味，何須旁立有蓮腮。
荻灣桃塢猶留客，不覺銀瓶又耻罍。
會黄正臣
作者：黄裳
朝代：宋

北山亭上共看書，少壯相逢氣尚粗。
樂事每聞高義長，病文嘗借遠烟塗。
樽罍且慰人離合，龜鑑應知我有無。
蟋蟀在堂年又晚，欲邀鄉語負寒爐。
有客对酌
作者：黄裳
朝代：宋

花间人面是谁家，何似才华对物华。
百五时应来合醉，三千宾客不须夸。
有客对酌
作者：黄裳
朝代：宋

花间人面是谁家，何似才华对物华。百五时应来合醉，三千宾客不须誇。
有客對酌
作者：黄裳
朝代：宋

花間人面是誰家，何似才華對物華。
百五時應來合醉，三千賓客不須誇。
朝元閣
作者：黄裳
朝代：宋

東別家山十六程，曉來和月到華清。
朝元閣下西風急，都入長楊作雨聲。
朝元阁
作者：黄裳
朝代：宋

东别家山十六程，晓来和月到华清。朝元阁下西风急，都入长杨作雨声。
朱氏天和堂
作者：黄裳
朝代：宋

谷水悠悠水天闊，綠竹漪漪玉龍活。
天和堂在翠微中，堂上誰誇青瑣闥。
二俊昔爲才所驅，未識危邦何太愚。
輕抱雄文走西洛，漫勞黄耳尋中吳。
豈謂七百有餘載，乃獲夫子營我廬。
能向平時脫羈絡，爲悟浮雲此生錯。
通道益深醉隠亭，載鵬風厚逍遙閣。
萬累紛紛無處尋，須信天和有斯樂。
彼哉二俊胡不歸，空歎華亭數聲鶴。
朱氏天和堂
作者：黄裳
朝代：宋

谷水悠悠水天阔，绿竹漪漪玉龙活。
天和堂在翠微中，堂上谁夸青琐闼。
二俊昔为才所驱，未识危邦何太愚。
轻抱雄文走西洛，漫劳黄耳寻中吴。
岂谓七百有余载，乃获夫子营我庐。
能向平时脱羁络，为悟浮云此生错。
通道益深醉隠亭，载鹏风厚逍遥阁。
万累纷纷无处寻，须信天和有斯乐。
彼哉二俊胡不归，空叹华亭数声鹤。
朱氏天和堂
作者：黄裳
朝代：宋

谷水悠悠水天阔，绿竹漪漪玉龙活。天和堂在翠微中，堂上谁誇青琐闼。二俊昔为才所驱，未识危邦何太愚。轻抱雄文走西洛，漫劳黄耳寻中吴。岂谓七百有馀载，乃获夫子营我庐。能向平时脱羁络，为悟浮云此生错。通道益深醉隐亭，载鹏风厚逍遥阁。万累纷纷无处寻，须信天和有斯乐。彼哉二俊胡不归，空叹华亭数声鹤。
杨立之南归
作者：黄裳
朝代：宋

五月双舻偶共行，开怀尤喜暑风清。亨途事业心犹壮，细字诗书眼更明。家有青山应可乐，首无黄发未须惊。相期一醉无他景，九十西风菊万茎。
杨立之南归
作者：黄裳
朝代：宋

五月双舻偶共行，开怀尤喜暑风清。
亨途事业心犹壮，细字诗书眼更明。
家有青山应可乐，首无黄髮未须惊。
相期一醉无他景，九十西风菊万茎。
東山三題·悟桃軒
作者：黄裳
朝代：宋

中無城市埃，下有桃溪源。
灼灼發獨見，冥冥從混元。
俄忽遂出世，喜躍聊開樽。
且共衆人看，迷悟休復論。
東山三題·現月亭
作者：黄裳
朝代：宋

一月滅私照，萬水生餘光。
成道果有性，應物元無方。
對景妄想斷，凭高清夜長。
超然養源士，豈徒愛瀟湘。
東山三題·觀蓮亭
作者：黄裳
朝代：宋

青泥藏化育，紅粉看芬芳。
照水有餘態，乘風無限香。
晚來花獨盛，暑後雨聲凉。
不著故不染，走盤珠自忙。
東湖留題 翫鷗亭 其一
作者：黄裳
朝代：宋

水面浮沈聊自適，人心得喪便相疑。
徘徊聽我樽前唱，莫道機忘了不知。
東湖留題 翫鷗亭 其二
作者：黄裳
朝代：宋

意息機乃息，人忘鷗亦忘。
逍遙方自得，邂逅豈相妨。
靜見水天闊，閒知春日長。
浮沈無一累，誰更問行藏。
東湖留題·桃溪庵
作者：黄裳
朝代：宋

灼灼芳意鬧，涓涓朱弦鳴。
晴光發清淺，翠華相合并。
寒涘通遊徑，清盃得落英。
且慰浮生勞，勿念閒名輕。
桃溪日日流，弗止何獨行。
桃花年年開，既落還復榮。
昔聞避世士，有物應混成。
不行亦不止，不死亦不生。
祇聞莊學羨，俄失何必驚。
此語誰與解，住庵如登瀛。
東湖留題·歌豐堂
作者：黄裳
朝代：宋

禮樂看公暇，陰陽報歲豐。
四并當共樂，一氣已相通。
歡笑壺天上，清虛色界中。
可歸猶待月，未放曲聲終。
可喜年豐自忙少，豈特明明得歡笑。
三樂光陰誰與知，但向魯詩尋政要。
東湖留題·步虛橋
作者：黄裳
朝代：宋

俯仰是天漢，陟降非世路。
常聞步虛詞，時聳採蓮女。
東湖留題·水鑑亭
作者：黄裳
朝代：宋

蘋藻風初定，鸞鳳匣已開。
有時開妙象，無處拂纖埃。
樂共世人到，醉從天漢回。
不知誰作記，寥廓臥樓臺。
東湖留題·湘江亭
作者：黄裳
朝代：宋

休論湘江僞與真，楚花窺影玉霄春。
琴聲如鼓如妃子，豈意相投似故人。
東湖留題·竹林齋
作者：黄裳
朝代：宋

桃溪出世境，竹林居士鄉。
中虛秘天韵，外直凌秋霜。
靜久世味淡，翠深人意凉。
觸目多俗物，見君何日忘。
東湖留題·綠巖亭
作者：黄裳
朝代：宋

半巖亭勢俯漣漪，北顧尤宜鷺下時。
終是謫仙風思好，無情常與月相期。
東湖留題·贈周生
作者：黄裳
朝代：宋

七峰山下無塵客，方寸有能人未識。
風吹山水意飄飄，月照市廛機寂寂。
將使居人聞此聲，既澄世慮虛生白。
英華滿軸非春能，銀鈎更有千鈞力。
忽然欲運胸中奇，一揮時落雲間壁。
何當便跨圖南鵬，聲意相尋七峰側。
東湖留題·醉歸亭
作者：黄裳
朝代：宋

醉舞既成樂，醉歸還有儀。
漣漪閒自囗，渾沌有誰知。
噦噦鸞鳴處，振振鷺起時。
忘歸忘未得，方釋魯公詩。
東湖留題·釣璜臺
作者：黄裳
朝代：宋

想見海濱老，坐觀臺畔清。
一綸聊自適，萬戶本無情。
魚躍心機靜，鷹閒世事平。
行藏天意在，千古跂功名。
東湖留題·雲門館
作者：黄裳
朝代：宋

冥冥出世既云往，急急度人還復來。
會當爲物落城市，誰探北扉開未開。
下視東秦在諸掌，一念已到非蓬萊。
與子邂逅固有分，况是胸臆無纖埃。
東湖留題·駐興橋
作者：黄裳
朝代：宋

方上大鼇背，俄生五湖心。
急急遊此道，擾擾休相尋。
東湖留題·鴛鴦渚
作者：黄裳
朝代：宋

江海風波外，陰陽化育中。
相隨還戢翼，得性渚西東。
東湖留題·鴻雁渚
作者：黄裳
朝代：宋

兼忘物我翫鷗客，自得行藏遵渚鴻。
看破眼前人與物，紫玄翁在小橋東。
東湖留題·鷺下亭
作者：黄裳
朝代：宋

白鷺下遙水，青銅絕纖埃。
窺魚風色定，移渚客聲來。
事傃明明遣，樽臨渺渺開。
靜憐閒意好，爲過夕陽回。
松軒對雨有感
作者：黄裳
朝代：宋

田無數畝難回首，士少高風易折腰。
古往人非秋自老，松軒吟對雨瀟瀟。
松轩对雨有感
作者：黄裳
朝代：宋

田无数亩难回首，士少高风易折腰。古往人非秋自老，松轩吟对雨潇潇。
桂枝香
作者：黄裳
朝代：宋

插云翠壁。为送目入遥空，见山色。金鼎丹成去也，晋朝高客。百花岩下遗孙在，赋何人、离尘风骨。翠微缘近，希夷志远，洞天踪迹。近剑有、为龙信息。怪潭上灵光，雷电相击。尤好风波乍霁，鹭汀斜日。倚栏白尽行人鬓，但沈沈、群岫凝碧。利名休事蝇头，飞舠送君南此。
桂枝香·插云翠壁
作者：黄裳
朝代：宋
体裁：词

插云翠壁。为送目，入遥空，见山色。金鼎丹成去也，晋朝高客。百花岩下遗孙在，赋何人、离尘风骨。翠微缘近，希夷志远，洞天踪迹。近剑有、为龙信息。怪潭上灵光，雷电相击。尤好风波乍霁，鹭汀斜日。倚栏白尽行人鬓，但沈沈、群岫凝碧。利名休事蝇头，飞舠送君南北。
桂枝香·重阳
作者：黄裳
朝代：宋

酦醅初熟。竞看九日、西风弄寒菊。姝子新妆，向晓淡黄千簇。清香闹处君须住，掺盈头、醉乡相逐。马台欢笑，龙山纵逸，佳话重绪。共尽日、登临未足。更休问明年，浮世荣辱。难得良辰，鬓发见秋尤绿。且邀月照金尊上，近人寒、如对飞瀑。宴归还趁人来，茱萸佩垂红玉。
桂枝香（延平阁闲望）
作者：黄裳
朝代：宋
体裁：词

人烟一簇。正寄演，客飞升，翠微麓。楼阁参差，下瞰水天红绿。腰间剑去人安在，记千年、寸阴何速。山趋三岸，潭吞二水，岁丰人足。是处有、雕阑送目。更无限笙歌，芳酝初熟。休诧滕王看处，落霞孤鹜。雨中尤爱烟波上，见渔舟、来去相逐。数声歌向芦花，还疑是湘灵曲。
桂枝香（重阳）
作者：黄裳
朝代：宋
体裁：词

醱醅初熟。竞看九日、西风弄寒菊。姝子新妆，向晓淡黄千簇。清香闹处君须住，掺盈头、醉乡相逐。马台欢笑，龙山纵逸，佳话重绪。共尽日、登临未足。更休问明年，浮世荣辱。难得良辰，鬓发见秋尤绿。且邀月照金尊上，近人寒、如对飞瀑。宴归还趁人来，茱萸佩垂红玉。
桐庐会景亭二首·其一
作者：黄裳
朝代：宋

物华才思两无穷，来倚栏干万累空。今古坐间山远近，悲欢潮后客西东。樵楼上下夕阳外，渔网高低烟雨中。想见飞升人只在，留题当识紫玄翁。
桐庐会景亭二首·其一
作者：黄裳
朝代：宋

物华才思两无穷，来倚栏干万累空。
今古坐间山远近，悲欢潮后客西东。
樵楼上下夕阳外，渔网高低烟雨中。
想见飞昇人只在，留题当识紫玄翁。
桐庐会景亭二首·其二
作者：黄裳
朝代：宋

舟楫会通处，阴阳明晦时。四并归善政，万象入新诗。地胜得仙久，水遥归鹭迟。为看滕阁记，将赋此尤宜。
桐庐会景亭二首·其二
作者：黄裳
朝代：宋

舟楫会通处，阴阳明晦时。四并归善政，万象入新诗。地胜得仙久，水遥归鹭迟。为看滕阁记，将赋此尤宜。物华才思两无穷，来倚栏干万累空。今古坐间山远近，悲欢潮后客西东。樵楼上下夕阳外，渔网高低烟雨中。想见飞升人只在，留题当识紫玄翁。
桐庐县仙人洞十题 其一 石龙
作者：黄裳
朝代：宋

俗离岩洞欲拿云，造化难窥幻与真。木马嘶风尤会道，况缘天作更通神。
桐庐县仙人洞十题 石佛 其一
作者：黄裳
朝代：宋

地涌天镌一化身，是何年岁定中人。有无禅语难为问，到了机忘始绝尘。
桐庐县仙人洞十题 石佛 其二
作者：黄裳
朝代：宋

兀若看经不记时，洞天虽近已忘归。谁知心印窥玄海，且看云霞体上衣。
桐庐县仙人洞十题 石龙 其一
作者：黄裳
朝代：宋

俗离岩洞欲拏云，造化难窥幻与真。
木马嘶风尤会道，况缘天作更通神。
桐庐县仙人洞十题 石龙 其二
作者：黄裳
朝代：宋

去卧仙源懒未安，未收鳞鬣半身寒。何如却赴雷云会，休作游人一笑看。
桐庐县仙人洞十题·天池
作者：黄裳
朝代：宋

千古岩腰一鉴泉，云霄何处问金仙。盈虚更共潮来去，混沌中含地与天。
桐庐县仙人洞十题·天池
作者：黄裳
朝代：宋

千古岩腰一鑑泉，云霄何处问金仙。
盈虚更共潮来去，混沌中含地与天。
桐庐县仙人洞十题·密岩
作者：黄裳
朝代：宋

想曾潜养望真空，散在人间一念同。须说密岩居第一，解移神用相圆通。
桐庐县仙人洞十题·巨蟾
作者：黄裳
朝代：宋

紫玄名在广寒宫，但恐银蟾与此同。探得石龙行雨信，一声先报紫玄翁。
桐庐县仙人洞十题·旁洞
作者：黄裳
朝代：宋

俗寻真去不容身，流水潺潺未见人。云旆莫知来或往，门前谁为扫纤尘。
桐庐县仙人洞十题·石佛
作者：黄裳
朝代：宋

地涌天镌一化身，是何年岁定中人。有无禅语难为问，到了机忘始绝尘。兀若看经不记时，洞天虽近已忘归。谁知心印窥玄海，且看云霞体上衣。
桐庐县仙人洞十题·石桥
作者：黄裳
朝代：宋

跨越虚中亦自然，几千年度地行仙。桃花流水春风好，由此东西是洞天。
桐庐县仙人洞十题·石鼓
作者：黄裳
朝代：宋

谁知顽物抱真空，自有声音与革同。到此学人还会否，桥西来问紫玄翁。
桐庐县仙人洞十题·石龙
作者：黄裳
朝代：宋

俗离岩洞欲拿云，造化难窥幻与真。木马嘶风尤会道，况缘天作更通神。去卧仙源懒未安，未收鳞鬣半身寒。何如却赴雷云会，休作游人一笑看。
桐庐县仙人洞十题·碧鸡
作者：黄裳
朝代：宋

翠碧笙簧羽与声，有时离合不留情。清多本是仙家物，长向秋风独自鸣。
桐庐县仙人洞十题·青栗
作者：黄裳
朝代：宋

枝叶凌云绿盖寒，乳藤因得到云端。仙家手植无人会，谁信灵根石上盘。
桐廬會景亭二首·其一
作者：黄裳
朝代：宋

物華才思兩無窮，來倚欄干萬累空。
今古坐間山遠近，悲歡潮後客西東。
樵樓上下夕陽外，漁網高低烟雨中。
想見飛昇人只在，留題當識紫玄翁。
桐廬會景亭二首·其二
作者：黄裳
朝代：宋

舟楫會通處，陰陽明晦時。
四并歸善政，萬象入新詩。
地勝得仙久，水遙歸鷺遲。
爲看滕閣記，將賦此尤宜。
桐廬縣仙人洞十題 石佛 其一
作者：黄裳
朝代：宋

地湧天鎸一化身，是何年歲定中人。
有無禪語難爲問，到了機忘始絕塵。
桐廬縣仙人洞十題 石佛 其二
作者：黄裳
朝代：宋

兀若看經不記時，洞天雖近已忘歸。
誰知心印窺玄海，且看雲霞體上衣。
桐廬縣仙人洞十題 石龍 其一
作者：黄裳
朝代：宋

俗離巖洞欲拏雲，造化難窺幻與真。
木馬嘶風尤會道，况緣天作更通神。
桐廬縣仙人洞十題 石龍 其二
作者：黄裳
朝代：宋

去臥仙源懶未安，未收鱗鬣半身寒。
何如却赴雷雲會，休作遊人一笑看。
桐廬縣仙人洞十題·天池
作者：黄裳
朝代：宋

千古巖腰一鑑泉，雲霄何處問金仙。
盈虛更共潮來去，混沌中含地與天。
桐廬縣仙人洞十題·密巖
作者：黄裳
朝代：宋

想曾潜養望真空，散在人間一念同。
須說密巖居第一，解移神用相圓通。
桐廬縣仙人洞十題·巨蟾
作者：黄裳
朝代：宋

紫玄名在廣寒宮，但恐銀蟾與此同。
探得石龍行雨信，一聲先報紫玄翁。
桐廬縣仙人洞十題·旁洞
作者：黄裳
朝代：宋

俗尋真去不容身，流水潺潺未見人。
雲旆莫知來或往，門前誰爲掃纖塵。
桐廬縣仙人洞十題·石橋
作者：黄裳
朝代：宋

跨越虛中亦自然，幾千年度地行仙。
桃花流水春風好，由此東西是洞天。
桐廬縣仙人洞十題·石鼓
作者：黄裳
朝代：宋

誰知頑物抱真空，自有聲音與革同。
到此學人還會否，橋西來問紫玄翁。
桐廬縣仙人洞十題·碧雞
作者：黄裳
朝代：宋

翠碧笙簧羽與聲，有時離合不留情。
清多本是仙家物，長向秋風獨自鳴。
桐廬縣仙人洞十題·青栗
作者：黄裳
朝代：宋

枝葉凌雲綠蓋寒，乳藤因得到雲端。
仙家手植無人會，誰信靈根石上盤。
梅花
作者：黄裳
朝代：宋

素呈天巧未教青，云酿寒时一望明。且得少阳通好信，不消孤笛送新声。绛绡捧蕊谁妆就，金粟含须自缀成。最是百花难比处，只承风信已知名。
梅花
作者：黄裳
朝代：宋

素呈天巧未教青，云酿寒时一望明。
且得少阳通好信，不消孤笛送新声。
绛绡捧蕊谁粧就，金粟含鬚自缀成。
最是百花难比处，只承风信已知名。
梅花
作者：黄裳
朝代：宋

素呈天巧未教青，雲釀寒時一望明。
且得少陽通好信，不消孤笛送新聲。
絳綃捧蕊誰粧就，金粟含鬚自綴成。
最是百花難比處，只承風信已知名。
梅花
作者：黄裳
朝代：宋

芳意已将春漏泄，真香何虑雪埋藏。百花头上争先好，未用忙誇落后妆。逢春莫问枝南北，对雪休分腊后先。岂独惜花长欲醉，相宜尤是雪寒天。花傍水边窥缥缈，月来花上失蝉娟。长教风脚微如线，时把真香为我传。密移神化本无情，天篆横空木末荣。凝住雪花都不下，槎牙枝上放轻盈。蜂蝶谩寻花后叶，功名犹寄鼎中羹。开樽好席瑶林下，香堕金卮得素琼。一种清香谁可比，九春和气尔争先。晓来烂熳惊人眼，只谓寒林是雪天。酦醅新酒人间熟，蓓蕾寒梅岭上开。亲自折归樽畔去，几回寻向雪中来。自从花发吟何苦，未见春来惜更深。天与异香分辨雪，不教埋没乱山阴。
梅花·其一
作者：黄裳
朝代：宋

芳意已将春漏泄，真香何虑雪埋藏。百花头上争先好，未用忙誇落后妆。
梅花·其一
作者：黄裳
朝代：宋

芳意已将春漏洩，真香何虑雪埋藏。
百花头上争先好，未用忙夸落后粧。
梅花·其一
作者：黄裳
朝代：宋

芳意已將春漏洩，真香何慮雪埋藏。
百花頭上爭先好，未用忙誇落後粧。
梅花·其七
作者：黄裳
朝代：宋

酦醅新酒人间熟，蓓蕾寒梅岭上开。亲自折归樽畔去，几回寻向雪中来。
梅花·其七
作者：黄裳
朝代：宋

酦醅新酒人间熟，蓓蕾寒梅岭上开。
亲自折归罇畔去，几回寻向雪中来。
梅花·其七
作者：黄裳
朝代：宋

醱醅新酒人間熟，蓓蕾寒梅嶺上開。
親自折歸罇畔去，幾回尋向雪中來。
梅花·其三
作者：黄裳
朝代：宋

花傍水边窥缥缈，月来花上失蝉娟。长教风脚微如线，时把真香为我传。
梅花·其三
作者：黄裳
朝代：宋

花傍水邊窺縹緲，月來花上失蟬娟。
長教風脚微如線，時把真香爲我傳。
梅花·其二
作者：黄裳
朝代：宋

逢春莫問枝南北，對雪休分臘後先。
豈獨惜花長欲醉，相宜尤是雪寒天。
梅花·其二
作者：黄裳
朝代：宋

逢春莫问枝南北，对雪休分腊后先。岂独惜花长欲醉，相宜尤是雪寒天。
梅花·其五
作者：黄裳
朝代：宋

蜂蝶謾尋花後葉，功名猶寄鼎中羹。
開樽好席瑶林下，香墮金巵得素瓊。
梅花·其五
作者：黄裳
朝代：宋

蜂蝶谩寻花后叶，功名犹寄鼎中羹。开樽好席瑶林下，香堕金卮得素琼。
梅花·其五
作者：黄裳
朝代：宋

蜂蝶谩寻花后叶，功名犹寄鼎中羹。
开樽好席瑶林下，香堕金巵得素琼。
梅花·其八
作者：黄裳
朝代：宋

自从花发吟何苦，未见春来惜更深。天与异香分辨雪，不教埋没乱山阴。
梅花·其八
作者：黄裳
朝代：宋

自從花發吟何苦，未見春來惜更深。
天與異香分辨雪，不教埋沒亂山陰。
梅花·其六
作者：黄裳
朝代：宋

一种清香谁可比，九春和气尔争先。晓来烂熳惊人眼，只谓寒林是雪天。
梅花·其六
作者：黄裳
朝代：宋

一種清香誰可比，九春和氣爾爭先。
曉來爛熳驚人眼，只謂寒林是雪天。
梅花·其四
作者：黄裳
朝代：宋

密移神化本无情，天篆横空木末荣。凝住雪花都不下，槎牙枝上放轻盈。
梅花·其四
作者：黄裳
朝代：宋

密移神化本無情，天篆橫空木末榮。
凝住雪花都不下，槎牙枝上放輕盈。
楊立之南歸
作者：黄裳
朝代：宋

五月雙艫偶共行，開懷尤喜暑風清。
亨途事業心猶壯，細字詩書眼更明。
家有青山應可樂，首無黄髮未須驚。
相期一醉無他景，九十西風菊萬莖。
榴花洞
作者：黄裳
朝代：宋

莲社是非外，洞天空色中。一枝樵客梦，两腋石门风。鹿径踪何在，榴花信可通。此缘当邂逅，来接紫玄翁。
榴花洞
作者：黄裳
朝代：宋

蓮社是非外，洞天空色中。
一枝樵客夢，兩腋石門風。
鹿徑蹤何在，榴花信可通。
此緣當邂逅，來接紫玄翁。
樓鑰水月圖
作者：黄裳
朝代：宋

具美盃殘意未休，相將重上望湖樓。
樓臺忽已居平地，風月何曾識舊游。
更挈酒樽過水月，坐增詩興滿滄洲。
春風共約新橋畔，遙拜雙龍萬斛舟。
次东阁内翰感旧之韵
作者：黄裳
朝代：宋

二十星霜一转头，坐间谁共昔年游。是非扰扰梦还觉，荣谢纷纷春复秋。樽俎且看图籍府，风云方命帝王州。金莲花烛公归处，此更仙源最下流。
次东阁内翰感旧之韵
作者：黄裳
朝代：宋

二十星霜一转头，坐间谁共昔年游。
是非扰扰梦还觉，荣谢纷纷春復秋。
罇俎且看图籍府，风云方命帝王州。
金莲花烛公归处，此更仙源最下流。
次友人月夜楼上之韵
作者：黄裳
朝代：宋

满楼清景泻斯干，肝胆初醒世虑閒。谁见谪仙歌与舞，但留诗句落云间。
次友人月夜樓上之韵
作者：黄裳
朝代：宋

滿樓清景瀉斯干，肝膽初醒世慮閒。
誰見謫仙歌與舞，但留詩句落雲間。
次大野双源水阁
作者：黄裳
朝代：宋

长为双源梦旧游，西风吹动白苹秋。
得君昨日数联景，写我此怀无限愁。
但看清虚堪寄足，岂须衰老始抽头。
小渔船上好相访，烟雨中乘丁字流。
次大野双源水阁
作者：黄裳
朝代：宋

长为双源梦旧游，西风吹动白蘋秋。得君昨日数联景，写我此怀无限愁。但看清虚堪寄足，岂须衰老始抽头。小渔船上好相访，烟雨中乘丁字流。
次大野雙源水閣
作者：黄裳
朝代：宋

長爲雙源夢舊遊，西風吹動白蘋秋。
得君昨日數聯景，寫我此懷無限愁。
但看清虛堪寄足，豈須衰老始抽頭。
小漁船上好相訪，烟雨中乘丁字流。
次常父着作曝书之韵
作者：黄裳
朝代：宋

内閤儒方集，先朝事不忘。
曝书开绮席，偃武敛牙璋。
籤轴陈千古，金朱萃一堂。
日华窥鸟迹，冰艷照金觞。
已扫断简蠹，更增东壁光。
士高閒粹语，天近览幽香。
见博思唐库，恩新仰舜廊。
名山纔向晓，振鹭已成行。
官职尘劳少，朋从语笑长。
但惭甘若醴，宁恨冷如浆。
小说诛瀰漫，雄文荐炜煌。
培风谁有志，从此好南翔。
次常父著作曝书之韵
作者：黄裳
朝代：宋

内閤儒方集，先朝事不忘。曝书开绮席，偃武敛牙璋。签轴陈千古，金朱萃一堂。日华窥鸟迹，冰艳照金觞。已扫断简蠹，更增东壁光。士高閒粹语，天近览幽香。见博思唐库，恩新仰舜廊。名山才向晓，振鹭已成行。官职尘劳少，朋从语笑长。但惭甘若醴，宁恨冷如浆。小说诛瀰漫，雄文荐炜煌。培风谁有志，从此好南翔。
次常父著作曝書之韵
作者：黄裳
朝代：宋

內閤儒方集，先朝事不忘。
曝書開綺席，偃武斂牙璋。
籤軸陳千古，金朱萃一堂。
日華窺鳥迹，冰艷照金觴。
已掃斷簡蠹，更增東壁光。
士高閒粹語，天近覽幽香。
見博思唐庫，恩新仰舜廊。
名山纔向曉，振鷺已成行。
官職塵勞少，朋從語笑長。
但慚甘若醴，寧恨冷如漿。
小說誅瀰漫，雄文薦煒煌。
培風誰有志，從此好南翔。
次张太保杜门自乐之韵
作者：黄裳
朝代：宋

杜门无事日华长，应是狂歌入醉乡。闻得后园尤好景，不妨多计为春忙。
次张秘校昔日同游僧舍
作者：黄裳
朝代：宋

过去光阴有胜游，翠微深处更乘秋。偶寻得石坐云坐，莫问作官休未休。世揉道情尘扰扰，云藏诗壁岁悠悠。山僧看了须重看，且碧双眸便转头。
次張太保杜門自樂之韵
作者：黄裳
朝代：宋

杜門無事日華長，應是狂歌入醉鄉。
聞得後園尤好景，不妨多計爲春忙。
次張秘校昔日同遊僧舍
作者：黄裳
朝代：宋

過去光陰有勝遊，翠微深處更乘秋。
偶尋得石坐云坐，莫問作官休未休。
世揉道情塵擾擾，雲藏詩壁歲悠悠。
山僧看了須重看，且碧雙眸便轉頭。
次曾德宣竹窗之韵
作者：黄裳
朝代：宋

导彼清泠泉，育此婵娟身。幽哉窗户间，猗猗窥鳞鳞。有霜能独留，无德难相亲。乃闻曾子风，嗜好非今人。
次曾德宣竹窗之韵
作者：黄裳
朝代：宋

導彼清泠泉，育此嬋娟身。
幽哉窗戶間，猗猗窺鱗鱗。
有霜能獨留，無德難相親。
乃聞曾子風，嗜好非今人。
次東閣內翰感舊之韵
作者：黄裳
朝代：宋

二十星霜一轉頭，坐間誰共昔年遊。
是非擾擾夢還覺，榮謝紛紛春復秋。
罇俎且看圖籍府，風雲方命帝王州。
金蓮花燭公歸處，此更仙源最下流。
次泠風閣之韵·其一
作者：黄裳
朝代：宋

九龍峰下閣橫秋，世上纖塵不可留。
清伴夜蟾留醉客，細吹時雨走歸舟。
天南從此載鵬往，山北與誰乘鶴遊。
已是逍遙何所待，上人高臥見蓬丘。
次泠風閣之韵·其二
作者：黄裳
朝代：宋

能御泠風入九秋，豈愁光景去難留。
翠摇竹影落猿嶠，清遞笛聲來鷺洲。
兩腋獨乘盧椀興，滿襟誰作楚臺遊。
須知大塊生微意，豈俟雲邊虎嘯丘。
次泠风阁之韵
作者：黄裳
朝代：宋

九龙峰下阁横秋，世上纤尘不可留。清伴夜蟾留醉客，细吹时雨走归舟。天南从此载鹏往，山北与谁乘鹤游。已是逍遥何所待，上人高卧见蓬丘。能御泠风入九秋，岂愁光景去难留。翠摇竹影落猿峤，清递笛声来鹭洲。两腋独乘卢椀兴，满襟谁作楚台游。须知大块生微意，岂俟云边虎啸丘。
次泠风阁之韵·其一
作者：黄裳
朝代：宋

九龙峰下阁横秋，世上纤尘不可留。清伴夜蟾留醉客，细吹时雨走归舟。天南从此载鹏往，山北与谁乘鹤游。已是逍遥何所待，上人高卧见蓬丘。
次泠风阁之韵·其二
作者：黄裳
朝代：宋

能御泠风入九秋，岂愁光景去难留。翠摇竹影落猿峤，清递笛声来鹭洲。两腋独乘卢椀兴，满襟谁作楚台游。须知大块生微意，岂俟云边虎啸丘。
次禹弼同游滕王园池之韵
作者：黄裳
朝代：宋

当时歌舞竞韶华，银烛烧残始上车。堂上旧欢何处觅，春风无计问桃花。徘徊池上昔人非，不为劳生竟自迷。花下百年缘分满，月明谁听杜鹃啼。标的强宗两鬓华，不令身后到牛车。武陵溪上人何在，流水声中看落花。洪都山水北宫西，不似元婴未解迷。客去寻春人已往，惊猿空有晓来啼。
次禹弼同游滕王园池之韵·其一
作者：黄裳
朝代：宋

当时歌舞竞韶华，银烛烧残始上车。堂上旧欢何处觅，春风无计问桃花。
次禹弼同游滕王园池之韵·其三
作者：黄裳
朝代：宋

标的强宗两鬓华，不令身后到牛车。武陵溪上人何在，流水声中看落花。
次禹弼同游滕王园池之韵·其二
作者：黄裳
朝代：宋

徘徊池上昔人非，不为劳生竟自迷。花下百年缘分满，月明谁听杜鹃啼。
次禹弼同游滕王园池之韵·其四
作者：黄裳
朝代：宋

洪都山水北宫西，不似元婴未解迷。客去寻春人已往，惊猿空有晓来啼。
次禹弼同遊滕王園池之韵·其一
作者：黄裳
朝代：宋

當時歌舞競韶華，銀燭燒殘始上車。
堂上舊歡何處覓，春風無計問桃花。
次禹弼同遊滕王園池之韵·其三
作者：黄裳
朝代：宋

標的强宗兩鬢華，不令身後到牛車。
武陵溪上人何在，流水聲中看落花。
次禹弼同遊滕王園池之韵·其二
作者：黄裳
朝代：宋

徘徊池上昔人非，不爲勞生竟自迷。
花下百年緣分滿，月明誰聽杜鵑啼。
次禹弼同遊滕王園池之韵·其四
作者：黄裳
朝代：宋

洪都山水北宮西，不似元嬰未解迷。
客去尋春人已往，驚猿空有曉來啼。
次致政李大夫郊步之韵
作者：黄裳
朝代：宋

垂髫孙子侍閒行，只此閒中度此生。偏是杜鹃能惬意，不如归去两三声。偶欲閒行尽日斜，虎头幽径二龙沙。花无栏槛人无累，自在人看自在花。
次致政李大夫郊步之韵·其一
作者：黄裳
朝代：宋

垂髫孙子侍閒行，只此閒中度此生。偏是杜鹃能惬意，不如归去两三声。
次致政李大夫郊步之韵·其一
作者：黄裳
朝代：宋

垂髫孫子侍閒行，只此閒中度此生。
偏是杜鵑能愜意，不如歸去兩三聲。
次致政李大夫郊步之韵·其二
作者：黄裳
朝代：宋

偶欲閒行儘日斜，虎頭幽徑二龍沙。
花無欄檻人無累，自在人看自在花。
次致政李大夫郊步之韵·其二
作者：黄裳
朝代：宋

偶欲閒行尽日斜，虎头幽径二龙沙。花无栏槛人无累，自在人看自在花。
次舒堯文秋夜有感之韵
作者：黄裳
朝代：宋

自越趨儒林，由吳兩江渡。
四年如退之，疏慵傲名數。
西風今又來，庭柯泣珠露。
榮枯幾番新，閒日常自度。
誓爲天漢遊，搗藥看玉兔。
逆行非吾心，焉用憂日暮。
典籍猶可捐，寧雕子雲賦。
萬事歸自然，所得先去故。
灑落桐廬君，高源欲東赴。
外物非所謀，此學良足據。
但以中致虛，元氣腹當飫。
壯懷感暮秋，羣動還太素。
宋玉悲何爲，忘失聊適屨。
次舒尧文秋夜有感之韵
作者：黄裳
朝代：宋

自越趋儒林，由吴两江渡。
四年如退之，疏慵傲名数。
西风今又来，庭柯泣珠露。
荣枯几番新，閒日常自度。
誓为天汉游，捣药看玉兔。
逆行非吾心，焉用忧日暮。
典籍犹可捐，宁雕子云赋。
万事归自然，所得先去故。
洒落桐庐君，高源欲东赴。
外物非所谋，此学良足据。
但以中致虚，元气腹当饫。
壮怀感暮秋，羣动还太素。
宋玉悲何为，忘失聊适屦。
次舒尧文秋夜有感之韵
作者：黄裳
朝代：宋

自越趋儒林，由吴两江渡。四年如退之，疏慵傲名数。西风今又来，庭柯泣珠露。荣枯几番新，閒日常自度。誓为天汉游，捣药看玉兔。逆行非吾心，焉用忧日暮。典籍犹可捐，宁雕子云赋。万事归自然，所得先去故。洒落桐庐君，高源欲东赴。外物非所谋，此学良足据。但以中致虚，元气腹当饫。壮怀感暮秋，群动还太素。宋玉悲何为，忘失聊适屦。
次赵彦思东湖见寄
作者：黄裳
朝代：宋

为爱江湖梦也寻，有泉来处乱云深。
凿开澄澈是天界，激起潺湲非世音。
鸿雁渚幽山两足，芙蓉堂冷水中心。
花时月夜扁舟兴，相约公余一醉吟。
次赵彦思东湖见寄
作者：黄裳
朝代：宋

为爱江湖梦也寻，有泉来处乱云深。凿开澄澈是天界，激起潺湲非世音。鸿雁渚幽山两足，芙蓉堂冷水中心。花时月夜扁舟兴，相约公馀一醉吟。
次趙彥思東湖見寄
作者：黄裳
朝代：宋

爲愛江湖夢也尋，有泉來處亂雲深。
鑿開澄澈是天界，激起潺湲非世音。
鴻雁渚幽山兩足，芙蓉堂冷水中心。
花時月夜扁舟興，相約公餘一醉吟。
次邦彥節推見寄·其一
作者：黄裳
朝代：宋

十年譏笑爲誰妨，洒落思君酒甕旁。
曉殿雖爭多士捷，夜窗還對短檠光。
靜憐春草開三徑，冷怪朝齏引五漿。
且喜相逢頭尚黑，江湖休更起懷鄉。
次邦彥節推見寄·其二
作者：黄裳
朝代：宋

淮上相逢得勝遊，水邊鄉落水邊洲。
每憐酒旆能留客，長恐秋風便解舟。
十載窮通重把手，兩朝今古一迴頭。
金明且看春波綠，共我忘機子與鷗。
次邦彦节推见寄
作者：黄裳
朝代：宋

十年讥笑为谁妨，洒落思君酒瓮旁。晓殿虽争多士捷，夜窗还对短檠光。静怜春草开三径，冷怪朝齑引五浆。且喜相逢头尚黑，江湖休更起怀乡。淮上相逢得胜游，水边乡落水边洲。每怜酒旆能留客，长恐秋风便解舟。十载穷通重把手，两朝今古一回头。金明且看春波绿，共我忘机子与鸥。
次邦彦节推见寄·其一
作者：黄裳
朝代：宋

十年讥笑为谁妨，洒落思君酒瓮旁。晓殿虽争多士捷，夜窗还对短檠光。静怜春草开三径，冷怪朝齑引五浆。且喜相逢头尚黑，江湖休更起怀乡。
次邦彦节推见寄·其二
作者：黄裳
朝代：宋

淮上相逢得胜游，水边乡落水边洲。每怜酒旆能留客，长恐秋风便解舟。十载穷通重把手，两朝今古一回头。金明且看春波绿，共我忘机子与鸥。
次邦彦节推见寄·其二
作者：黄裳
朝代：宋

淮上相逢得胜游，水边乡落水边洲。
每怜酒旆能留客，长恐秋风便解舟。
十载穷通重把手，两朝今古一迴头。
金明且看春波绿，共我忘机子与鸥。
次門下侍郎東省懷左丞之韵
作者：黄裳
朝代：宋

喜看韓孟作雲龍，同御天衢萬里風。
詩入中臺推戴敏，月來東省照盧公。
祠庭拜貺精誠共，試殿逢知學問同。
廣樂數聲誰敢和，但疑身在化人宮。
次门下侍郎东省怀左丞之韵
作者：黄裳
朝代：宋

喜看韩孟作云龙，同御天衢万里风。诗入中台推戴敏，月来东省照卢公。祠庭拜贶精诚共，试殿逢知学问同。广乐数声谁敢和，但疑身在化人宫。
次陈子真见别·其一
作者：黄裳
朝代：宋

懒散先生恐是仙，几时来上鉴湖船。水云共赏更谁可，气概相投还自然。忧乐未当随外物，穷通何必问他年。解颜一笑樽前话，各向閒中见性天。
次陈子真见别·其一
作者：黄裳
朝代：宋

懒散先生恐是仙，几时来上鑑湖船。
水云共赏更谁可，气概相投还自然。
忧乐未当随外物，穷通何必问他年。
解颜一笑樽前话，各向閒中见性天。
次陈子真见别·其二
作者：黄裳
朝代：宋

行轩犹远五云溪，烟雨霜风去鲁迟。净眼看山应是好，北来须乞送行诗。
次陈子真见别·其二
作者：黄裳
朝代：宋

行轩犹远五云溪，烟雨霜风去鲁迟。
浄眼看山应是好，北来须乞送行诗。
次陈殿院游洞霄
作者：黄裳
朝代：宋

杖屦相寻为爱山，来朝山尽到林峦。真源立己今犹古，清气临人暑亦寒。岩溜飞来春雨泻，洞霄归去海鹏翻。紫霄名位缘何事，了取无中一粒丹。
次陳子真見別·其一
作者：黄裳
朝代：宋

懶散先生恐是仙，幾時來上鑑湖船。
水雲共賞更誰可，氣概相投還自然。
憂樂未當隨外物，窮通何必問他年。
解顔一笑樽前話，各向閒中見性天。
次陳子真見別·其二
作者：黄裳
朝代：宋

行軒猶遠五雲溪，烟雨霜風去魯遲。
浄眼看山應是好，北來須乞送行詩。
次陳殿院遊洞霄
作者：黄裳
朝代：宋

杖屨相尋爲愛山，來朝山盡到林巒。
真源立己今猶古，清氣臨人暑亦寒。
巖溜飛來春雨瀉，洞霄歸去海鵬翻。
紫霄名位緣何事，了取無中一粒丹。
次魯直烹密雲龍之韵·其一
作者：黄裳
朝代：宋

密雲晚出小團塊，雖得一餠猶爲豐。
相對幽亭致清話，十三同事皆詩翁。
蒼龍碾下想化去，但見白雲生碧空。
雨前含蓄氣未散，乃知天貺誰能同。
不足數啜有餘興，兩腋欲跨清都風，豈與凡羽誇雕籠。
雙井主人煎百椀，費得家山能幾本。
次魯直烹密雲龍之韵·其三
作者：黄裳
朝代：宋

三峰峭拔如武夷，秀氣入草根幹豐。
秋堂一笑詩相共，竹杖未化誰知翁。
非特鷹爪致我啜，芋栗亦慰腸中空。
脩魚上釣開酒甕，但欲醉我君寧同。
須飲一斗寄混沌，吹使自覺桃源風，此言當踐非相籠。
百歲豈能空自窘，萬頃汪汪同一本。
次魯直烹密雲龍之韵·其二
作者：黄裳
朝代：宋

春來腰筥修溪童，摘山歸去如年豐。
主人長啜不言酒，焉用兒女扶山翁。
聞說佳致欲相遂，勞生急放塵緣空。
時走長鬚汲雙井，豈吝七椀邀盧仝。
夜歸須步三峰月，曉望還乘五桂風，靜中且看狙公籠。
此樂吾宗好方寸，已向清齋望根本。
次魯直烹密雲龍之韵·其四
作者：黄裳
朝代：宋

春山椎鼓雀舌細，石澗垂絲魚肉豐。
異時相逐許餘地，杖藜自號田家翁。
有年無累反觀處，水天雲盡涵秋空。
雖然出處有義命，必欲長往非人同。
校書千古竄訛謬，日長閒御瀛洲風，故園且付烟雲籠。
落筆成詩今幾卷，洗我煩襟求副本。
次鲁直烹密云龙之韵
作者：黄裳
朝代：宋

密云晚出小团块，虽得一饼犹为丰。相对幽亭致清话，十三同事皆诗翁。苍龙碾下想化去，但见白云生碧空。雨前含蓄气未散，乃知天贶谁能同。不足数啜有馀兴，两腋欲跨清都风，岂与凡羽誇雕笼。双井主人煎百椀，费得家山能几本。春来腰筥修溪童，摘山归去如年丰。主人长啜不言酒，焉用儿女扶山翁。闻说佳致欲相遂，劳生急放尘缘空。时走长须汲双井，岂吝七椀邀卢仝。夜归须步三峰月，晓望还乘五桂风，静中且看狙公笼。此乐吾宗好方寸，已向清斋望根本。三峰峭拔如武夷，秀气入草根干丰。秋堂一笑诗相共，竹杖未化谁知翁。非特鹰爪致我啜，芋栗亦慰肠中空。脩鱼上钓开酒瓮，但欲醉我君宁同。须饮一斗寄混沌，吹使自觉桃源风，此言当践非相笼。百岁岂能空自窘，万顷汪汪同一本。春山椎鼓雀舌细，石涧垂丝鱼肉丰。异时相逐许馀地，杖藜自号田家翁。有年无累反观处，水天云尽涵秋空。虽然出处有义命，必欲长往非人同。校书千古窜讹谬，日长閒御瀛洲风，故园且付烟云笼。落笔成诗今几卷，洗我烦襟求副本。
次鲁直烹密云龙之韵·其一
作者：黄裳
朝代：宋

密云晚出小团块，虽得一餠犹为丰。
相对幽亭致清话，十三同事皆诗翁。
苍龙碾下想化去，但见白云生碧空。
雨前含蓄气未散，乃知天贶谁能同。
不足数啜有余兴，两腋欲跨清都风，岂与凡羽夸雕笼。
双井主人煎百椀，费得家山能几本。
次鲁直烹密云龙之韵·其一
作者：黄裳
朝代：宋

密云晚出小团块，虽得一饼犹为丰。相对幽亭致清话，十三同事皆诗翁。苍龙碾下想化去，但见白云生碧空。雨前含蓄气未散，乃知天贶谁能同。不足数啜有馀兴，两腋欲跨清都风，岂与凡羽誇雕笼。双井主人煎百椀，费得家山能几本。
次鲁直烹密云龙之韵·其三
作者：黄裳
朝代：宋

三峰峭拔如武夷，秀气入草根干丰。
秋堂一笑诗相共，竹杖未化谁知翁。
非特鹰爪致我啜，芋栗亦慰肠中空。
修鱼上钓开酒瓮，但欲醉我君宁同。
须饮一斗寄混沌，吹使自觉桃源风，此言当践非相笼。
百岁岂能空自窘，万顷汪汪同一本。
次鲁直烹密云龙之韵·其三
作者：黄裳
朝代：宋

三峰峭拔如武夷，秀气入草根干丰。秋堂一笑诗相共，竹杖未化谁知翁。非特鹰爪致我啜，芋栗亦慰肠中空。脩鱼上钓开酒瓮，但欲醉我君宁同。须饮一斗寄混沌，吹使自觉桃源风，此言当践非相笼。百岁岂能空自窘，万顷汪汪同一本。
次鲁直烹密云龙之韵·其二
作者：黄裳
朝代：宋

春来腰筥修溪童，摘山归去如年丰。主人长啜不言酒，焉用儿女扶山翁。闻说佳致欲相遂，劳生急放尘缘空。时走长须汲双井，岂吝七椀邀卢仝。夜归须步三峰月，晓望还乘五桂风，静中且看狙公笼。此乐吾宗好方寸，已向清斋望根本。
次鲁直烹密云龙之韵·其二
作者：黄裳
朝代：宋

春来腰筥修溪童，摘山归去如年丰。
主人长啜不言酒，焉用儿女扶山翁。
闻说佳致欲相遂，劳生急放尘缘空。
时走长鬚汲双井，岂吝七椀邀卢仝。
夜归须步三峰月，晓望还乘五桂风，静中且看狙公笼。
此乐吾宗好方寸，已向清斋望根本。
次鲁直烹密云龙之韵·其四
作者：黄裳
朝代：宋

春山椎鼓雀舌细，石涧垂丝鱼肉丰。
异时相逐许余地，杖藜自号田家翁。
有年无累反观处，水天云尽涵秋空。
虽然出处有义命，必欲长往非人同。
校书千古窜讹谬，日长閒御瀛洲风，故园且付烟云笼。
落笔成诗今几卷，洗我烦襟求副本。
次鲁直烹密云龙之韵·其四
作者：黄裳
朝代：宋

春山椎鼓雀舌细，石涧垂丝鱼肉丰。异时相逐许馀地，杖藜自号田家翁。有年无累反观处，水天云尽涵秋空。虽然出处有义命，必欲长往非人同。校书千古窜讹谬，日长閒御瀛洲风，故园且付烟云笼。落笔成诗今几卷，洗我烦襟求副本。
次齊守巖老見示東湖之韵·其一
作者：黄裳
朝代：宋

近將餘事作東湖，公外閒來物外居。
蓮吐花時看晉社，桃隨流處得秦漁。
放懷把酒須尋友，適性垂綸豈問魚。
報我故人三樂意，翠珉新刻右軍書。
次齊守巖老見示東湖之韵·其三
作者：黄裳
朝代：宋

共辭蘭省作諸侯，更領東蕃第一州。
萬事了時尋好景，兩崗盤處得寒流。
次齊守巖老見示東湖之韵·其二
作者：黄裳
朝代：宋

月華西下日華東，閃閃湖光渺渺中。
天地會通銀色界，亭臺還合水晶宮。
披襟望處清生白，穿徑遊時翠引紅。
自許此生心已了，湖山尤稱道家風。
次齐守岩老见示东湖之韵
作者：黄裳
朝代：宋

近将馀事作东湖，公外閒来物外居。莲吐花时看晋社，桃随流处得秦渔。放怀把酒须寻友，适性垂纶岂问鱼。报我故人三乐意，翠珉新刻右军书。月华西下日华东，闪闪湖光渺渺中。天地会通银色界，亭台还合水晶宫。披襟望处清生白，穿径游时翠引红。自许此生心已了，湖山尤称道家风。
次齐守岩老见示东湖之韵·其一
作者：黄裳
朝代：宋

近将余事作东湖，公外閒来物外居。
莲吐花时看晋社，桃随流处得秦渔。
放怀把酒须寻友，适性垂纶岂问鱼。
报我故人三乐意，翠珉新刻右军书。
次齐守岩老见示东湖之韵·其一
作者：黄裳
朝代：宋

近将馀事作东湖，公外閒来物外居。莲吐花时看晋社，桃随流处得秦渔。放怀把酒须寻友，适性垂纶岂问鱼。报我故人三乐意，翠珉新刻右军书。
次齐守岩老见示东湖之韵·其三
作者：黄裳
朝代：宋

共辞兰省作诸侯，更领东蕃第一州。万事了时寻好景，两岗盘处得寒流。
次齐守岩老见示东湖之韵·其二
作者：黄裳
朝代：宋

月华西下日华东，闪闪湖光渺渺中。天地会通银色界，亭台还合水晶宫。披襟望处清生白，穿径游时翠引红。自许此生心已了，湖山尤称道家风。
欧冶池
作者：黄裳
朝代：宋

人随梦电几回见，剑逐云雷何处寻。惟有越山池尚在，夜来明月古犹今。
欽慈憲肅皇太后挽辭·其一
作者：黄裳
朝代：宋

懿範存遺詔，香塵守浣衣。
中天扶日上，西邸引龍歸。
方慰人寰望，那知輦路非。
仁恩和夜月，千古在慈闈。
欽慈憲肅皇太后挽辭·其三
作者：黄裳
朝代：宋

聽斷簾方捲，遺留事已傳。
繼承知有後，建立許誰先。
救弊趨中道，論功列上仙。
九重空怨慕，霜露鳳臺前。
欽慈憲肅皇太后挽辭·其二
作者：黄裳
朝代：宋

相門陰德遠，天妹儷周文。
還政前期速，求賢內助勤。
仙丹猶訪道，金闕已乘雲。
紫極空回首，虞號慘日曛。
欽慈皇后挽辭·其一
作者：黄裳
朝代：宋

夢中懷日有誰知，莫恨真人下降遲。
會合裕陵同祔處，因緣潜邸獨飛時。
九霄重引真仙仗，四海初傳大母儀。
悵望鳳臺山下去，東郊無計上金巵。
欽慈皇后挽辭·其三
作者：黄裳
朝代：宋

已傳龍德與承休，果在丹臺不可留。
新冊却埋千古玉，舊恩重起六宮秋。
尊開圍步松雲遠，榮到支陵雨露憂。
三十六宮休說恨，誰知先作裕陵遊。
欽慈皇后挽辭·其二
作者：黄裳
朝代：宋

平日未霑天下養，芳春先棄域中遊。
昔從內令任思順，今起東𣪁舜解憂。
衣在果聞成赭色，書存尤喜見銀鈎。
懿圍故事誰攀得，再幸仁皇御九州。
歐冶池
作者：黄裳
朝代：宋

人隨夢電幾回見，劍逐雲雷何處尋。
惟有越山池尚在，夜來明月古猶今。
歲寒堂
作者：黄裳
朝代：宋

歲寒堂前歲寒栢，接見東君無愧色。
正似屠龍方外人，綠鬢還生未垂白。
酒盃放手情已疏，可鄙當時背文客。
世態何足留齒牙，且踐清陰坐幽石。
雲門對面如有情，安得青童報消息。
莫使仙人開北扉，見我勞生空汩汩。
歲暮偶成
作者：黄裳
朝代：宋

新舊光陰各自催，分年須折送年梅。
歡聲動地驅儺鼓，厚意迎春獻壽杯。
誰似江山難得老，人憐桃李又重開。
朱顔未遂花前計，却恨東風抵死來。
歸燕
作者：黄裳
朝代：宋

掃迹各安在，托身誰與爲。
安危應擇主，去就尚知時。
春暖語尤巧，海遙歸較遲。
畫堂人有德，可放繡簾垂。
歸鷺
作者：黄裳
朝代：宋

夕陽歸去荻花鄉，橫點山腰一带長。
于下于飛雖可賦，也窺清淺爲生忙。
水龙吟（方外述怀）
作者：黄裳
朝代：宋
体裁：词

五城中锁奇书，世间睡里无人唤。家家自有，月中丹桂，朱衣仙子。能驻光阴，解留颜鬓，引君霄汉。便西归、休梦华胥国□，约无限、烟霞伴。谁是采真高士，幻中寻取元非幻。时人不为，玉峰三秀，尘缘难断。莫说英雄，万端愁绪，夕阳孤馆。到流年过尽，韶华去了，起浮生叹。
永遇乐 其一 玩雪
作者：黄裳
朝代：宋

朝霭藏晖，客袍惊暖，天巧无意。杳杳谁知，包含造化，忽作人间瑞。儿童欢笑，忙来花下，便饮九春和气。急拿舟，高人乘兴，江天助我幽思。缤纷似剪，峥嵘如画，莫道冬容憔悴。恍象含空，尘无一点，疑在天宫里。酒楼酣宴，茶轩清玩，且待桂花来至。有馀光，明年待看，明红暗翠。
永遇乐·天接重云
作者：黄裳
朝代：宋
体裁：词

天接重云，月临残腊，时有幽意。化作瑶池，纷纷戏蝶，一色非人世。无情征雁，乘风南向，怅望有情难寄。暖惊梅，先传芳信，夜来万宝春至。中齐胜境，东藩和气，自有名园佳丽。一梦休嗟，三千好客，何处寻珠履。小堂人静，尊前清昼，好惜岁华如逝。管弦中，金杯更劝，朱颜皓齿。
永遇乐·朝霭藏晖
作者：黄裳
朝代：宋
体裁：词

朝霭藏晖，客袍惊暖，天巧无意。
杳杳谁知，包含造化，忽作人间瑞。
儿童欢笑，忙来花下，便饮九春和气。
急拿舟，高人乘兴，江天助我幽思。
缤纷似翦，峥嵘如画，莫道冬容憔悴。
恍象含空，尘无一点，疑在天宫里。
酒楼酣宴，茶轩清玩，且待桂花来至。
有馀光，明年待看，明红暗翠。
永遇乐（冬日席上）
作者：黄裳
朝代：宋

天接重云，月临残腊，时有幽意。化作瑶池，纷纷戏蝶，一色非人世。无情征雁，乘风南向，怅望有情难寄。暖惊梅，先传芳信，夜来万宝春到。中齐胜境，东藩和气，自有名园佳丽。一梦休嗟，三千好客，何处寻珠履。小堂人静，尊前清昼，好惜岁华如逝。管弦中，金杯更劝，朱颜皓齿。
永遇乐（玩雪）
作者：黄裳
朝代：宋

朝霭藏晖，客袍惊暖，天巧无竟。杳杳谁知，包含造化，忽作人间瑞。儿童欢笑，忙来花下，便饮九春和气。急拿舟，高人乘兴，江天助我幽思。缤纷似翦，峥嵘如画，莫道冬容憔悴。恍象含空，尘无一点，疑在天宫里。酒楼酣宴，茶轩清玩，旦待桂花来至。有馀光，明年待看，明红暗翠。
汉中行
作者：黄裳
朝代：宋

汉中沃野如关中，四五百里烟濛濛。黄云连天夏麦熟，水稻漠漠吹秋风。七月八月䆉稏红，一家往往收千钟。行人叹息风土好，居人生计何草草。老翁扶杖泣我前，此事何堪与君道。君不见屯军十万如貔貅，椎牛酾酒不得饱，飞刍挽粟无时休。禾稼登场虽满眼，十有八九归徵求。军前输米更和籴，囊括颗粒无乾糇。棱棱杀气森平原，虽食我肉不敢言。阵马如云动雷电，戈戟摐撞相腾喧。口边夺食与马齧，马饱人饥无处说。大吏明知但吁叹，百姓俛首当擭窃。天高日薄炊烟冷，村落萧条往来绝。君莫问我汉中连年事，肝膈难言眼流血。似闻今年春，关外四五州。岁饥人无食，饿者颇亦稠。蕃人欲寇边，此事信有不。时涂苟如此，人生不如死。死即万事休，生则何时已。语多情极辞转哀，野风飒飒吹黄埃。荒村相对两呜咽，收泪问我何方来。作官骑马不易得，具与天子怜婴孩。老翁已老死不惜，家有儿孙方戢戢。愿君富贵为爱惜，莫教还似翁今日。
汉中行
作者：黄裳
朝代：宋

汉中沃野如关中，四五百里烟蒙蒙。
黄云连天夏麦熟，水稻漠漠吹秋风。
七月八月䆉䅉红，一家往往收千钟。
行人叹息风土好，居人生计何草草。
老翁扶杖泣我前，此事何堪与君道。
君不见屯军十万如貔貅，椎牛酾酒不得饱，飞刍輓粟无时休。
禾稼登场虽满眼，十有八九归征求。
军前输米更和籴，囊括颗粒无干糇。
棱棱杀气森平原，虽食我肉不敢言。
阵马如云动雷电，戈戟摐撞相腾喧。
口边夺食与马啮，马饱人饥无处说。
大吏明知但吁叹，百姓俛首当擭窃。
天高日薄炊烟冷，村落萧条往来绝。
君莫问我汉中连年事，肝膈难言眼流血。
似闻今年春，关外四五州。
岁饥人无食，饿者颇亦稠。
蕃人欲寇边，此事信有不。
时涂苟如此，人生不如死。
死即万事休，生则何时已。
语多情极辞转哀，野风飒飒吹黄埃。
荒村相对两呜咽，收泪问我何方来。
作官骑马不易得，具与天子怜婴孩。
老翁已老死不惜，家有儿孙方戢戢。
愿君富贵为爱惜，莫教还似翁今日。
汉中行
作者：黄裳
朝代：宋

汉中沃野如关中，四五百里烟蒙蒙。黄云连天夏麦熟，水稻漠漠吹秋风。七月八月𫁂稏红，一家往往收千钟。行人叹息风土好，居人生计何草草。老翁扶杖泣我前，此事何堪与君道。君不见屯军十万如貔貅。椎牛酾酒不得饱，飞芻挽粟无时休。禾稼登场虽满眼，十有八九归徵求。军前输米更和糴，囊括颗粒无乾餱。棱棱杀气森平原，虽食我肉不敢言。阵马如云动雷电，戈戟摐撞相腾喧。口边夺食与马齧，马饱人饥无处说。大吏明知但吁叹，百姓俛首当擭窃。天高日薄炊烟冷，村落萧条往来绝。君莫问我汉中连年事，肝膈难言眼流备。似闻今年春，关外四五州。岁饥人无食，饿者颇亦稠。蕃人欲寇边，此事信有不。时涂苟如此，人生不如死。死即万事休，生则何时已。语多情极辞转哀，野风飒飒吹黄埃。荒村相对两呜咽，收泪问我方来。作官骑马不易得，具与天子怜婴孩。老翁已老死不惜，家有儿孙方戢戢。愿群富贵为爱惜，莫教还似翁今日。
江上
作者：黄裳
朝代：宋

鷺從何處起來遲，點破青山一字飛。
更好小舟蓬下聽，過雲斜日未須歸。
江上
作者：黄裳
朝代：宋

鹭从何处起来迟，点破青山一字飞。更好小舟蓬下听，过云斜日未须归。
江上对月
作者：黄裳
朝代：宋

无处月清如水国，有谁心满似孤轮。幽期终在绿岩畔，长愿寒光随我身。
江上對月
作者：黄裳
朝代：宋

無處月清如水國，有誰心滿似孤輪。
幽期終在綠巖畔，長願寒光隨我身。
江下山居
作者：黄裳
朝代：宋

不卜西湖卜此山，江天方作洞天寒。
海門有信蓬萊近，丹室無塵宇宙寬。
一箭昔人曾却浪，五雲何日便驂鸞。
小橋流水通幽徑，休向朋賓說內觀。
江下山居
作者：黄裳
朝代：宋

不卜西湖卜此山，江天方作洞天寒。海门有信蓬莱近，丹室无尘宇宙宽。一箭昔人曾却浪，五云何日便骖鸾。小桥流水通幽径，休向朋宾说内观。
汴河解冻郭公域将行以诗奉寄
作者：黄裳
朝代：宋

霜华一望银河道，闻说行舻犹未果。清旸想快东去情，未斩凝冰已先破。东邻空忆樽前佐，为谁更把金卮倒。汾阳远裔今有人，不见纤尘落幽抱。画梁燕子趁时归，故园莫放春光老。
汴河解冻郭公域将行以诗奉寄
作者：黄裳
朝代：宋

霜华一望银河道，闻说行舻犹未果。
清旸想快东去情，未斩凝冰已先破。
东邻空忆樽前佐，为谁更把金巵倒。
汾阳远裔今有人，不见纤尘落幽抱。
画梁燕子趁时归，故园莫放春光老。
汴河解凍郭公域將行以詩奉寄
作者：黄裳
朝代：宋

霜華一望銀河道，聞說行艫猶未果。
清暘想快東去情，未斬凝冰已先破。
東鄰空憶樽前佐，爲誰更把金巵倒。
汾陽遠裔今有人，不見纖塵落幽抱。
畫梁燕子趁時歸，故園莫放春光老。
泗洲頌
作者：黄裳
朝代：宋

十數運行天與地，五氣生成入無始。
混成惟一數相尋，十一觀音生一體。
耳如目，聽如視，通身是眼誰能計，觀盡十方無巨細。
有時塔上聳人看，妙用無方乃餘事。
泗洲颂
作者：黄裳
朝代：宋

十数运行天与地，五气生成入无始。
混成惟一数相寻，十一观音生一体。
耳如目，听如视，通身是眼谁能计，观尽十方无巨细。
有时塔上耸人看，妙用无方乃余事。
泗洲颂
作者：黄裳
朝代：宋

十数运行天与地，五气生成入无始。混成惟一数相寻，十一观音生一体。耳如目，听如视，通身是眼谁能计，观尽十方无巨细。有时塔上耸人看，妙用无方乃馀事。
泛南湖
作者：黄裳
朝代：宋

菡萏香中画舫轻，新红相照亦多情。似迎学士来归院，花烛前头朵朵明。雨过圆荷万点星，云开银汉眼前明。难逢此景休归去，更待天西片月生。
泛南湖·其一
作者：黄裳
朝代：宋

菡萏香中画舫轻，新红相照亦多情。似迎学士来归院，花烛前头朵朵明。
泛南湖·其一
作者：黄裳
朝代：宋

菡萏香中畫舫輕，新紅相照亦多情。
似迎學士來歸院，花燭前頭朵朵明。
泛南湖·其二
作者：黄裳
朝代：宋

雨过圆荷万点星，云开银汉眼前明。难逢此景休归去，更待天西片月生。
泛南湖·其二
作者：黄裳
朝代：宋

雨過圓荷萬點星，雲開銀漢眼前明。
難逢此景休歸去，更待天西片月生。
泛淮
作者：黄裳
朝代：宋

泛尽隋河乍入淮，数峰秋势旅眉开。此身未立如飞絮，愧向云山去又来。
泛淮
作者：黄裳
朝代：宋

泛盡隋河乍入淮，數峰秋勢旅眉開。
此身未立如飛絮，愧向雲山去又來。
泛湖
作者：黄裳
朝代：宋

放船初向白公楼，渺渺天光簇簇洲。绿竹岸深疑士隐，紫烟波远恐仙游。宾朋欲散且看月，风俗虽忙犹买舟。最好四山环绕处，一家中占五湖秋。
泛湖
作者：黄裳
朝代：宋

放船初向白公楼，渺渺天光簇簇洲。
绿竹岸深疑士隠，紫烟波远恐仙游。
宾朋欲散且看月，风俗虽忙犹买舟。
最好四山环绕处，一家中占五湖秋。
泛湖
作者：黄裳
朝代：宋

放船初向白公樓，渺渺天光簇簇洲。
綠竹岸深疑士隠，紫烟波遠恐仙遊。
賓朋欲散且看月，風俗雖忙猶買舟。
最好四山環繞處，一家中占五湖秋。
泛舟錢塘西湖·其一
作者：黄裳
朝代：宋

去留南北須看景，聚散朝昏莫問時。
但取紫玄翁興盡，一身明月是歸期。
泛舟錢塘西湖·其三
作者：黄裳
朝代：宋

望湖樓上與雲齊，下視銀河一道低。
好是水邊歌舞後，綺羅人在畫欄時。
泛舟錢塘西湖·其二
作者：黄裳
朝代：宋

歸鷺悠悠一带長，白蘋紅蓼是家鄉。
夕陽臨水閒窺處，此意安知世累忙。
泛舟錢塘西湖·其五
作者：黄裳
朝代：宋

俄起谷風斜撼竹，驟來時雨碎敲篷。
回頭已見烟雲合，點檢天邊失數峰。
泛舟錢塘西湖·其四
作者：黄裳
朝代：宋

芡出波間千顆軟，蟹從秋後兩螯肥。
且呼玉友來相伴，等候蟾光與夕暉。
泛舟钱塘西湖
作者：黄裳
朝代：宋

去留南北须看景，聚散朝昏莫问时。但取紫玄翁兴尽，一身明月是归期。归鹭悠悠一带长，白蘋红蓼是家乡。夕阳临水閒窥处，此意安知世累忙。望湖楼上与云齐，下视银河一道低。好是水边歌舞后，绮罗人在画栏时。芡出波间千颗软，蟹从秋后两螯肥。且呼玉友来相伴，等候蟾光与夕晖。俄起谷风斜撼竹，骤来时雨碎敲篷。回头已见烟云合，点检天边失数峰。
泛舟钱塘西湖·其一
作者：黄裳
朝代：宋

去留南北须看景，聚散朝昏莫问时。但取紫玄翁兴尽，一身明月是归期。
泛舟钱塘西湖·其三
作者：黄裳
朝代：宋

望湖楼上与云齐，下视银河一道低。好是水边歌舞后，绮罗人在画栏时。
泛舟钱塘西湖·其二
作者：黄裳
朝代：宋

归鹭悠悠一带长，白苹红蓼是家乡。
夕阳临水閒窥处，此意安知世累忙。
泛舟钱塘西湖·其二
作者：黄裳
朝代：宋

归鹭悠悠一带长，白蘋红蓼是家乡。夕阳临水閒窥处，此意安知世累忙。
泛舟钱塘西湖·其五
作者：黄裳
朝代：宋

俄起谷风斜撼竹，骤来时雨碎敲篷。回头已见烟云合，点检天边失数峰。
泛舟钱塘西湖·其四
作者：黄裳
朝代：宋

芡出波间千颗软，蟹从秋后两螯肥。且呼玉友来相伴，等候蟾光与夕晖。
洞仙歌·世间言笑
作者：黄裳
朝代：宋
体裁：词

世间言笑，天上谁欢聚。河汉涵秋静无暑。望丹霄杳杳，云幄俄开，缘会远，空引时情万缕。彩楼人送目，今夕无双，巧在灵丝暗相许。爽气御西风，众乐难寻，乘槎看、鹊桥初度。过几刻良时、早已分飞，向月下何辞，十分芳醑。
洞仙歌·杳无风色
作者：黄裳
朝代：宋
体裁：词

杳无风色，肠断莲花信。水鉴云垂数峰影。向劳生辛苦，寒暑煎人，争不老，空想秋堂夜静。玉姬挥皓月，时送微凉，莫吝金卮为伊尽。柳下夕阳收，傍水重游，花茵上、雪回襟冷。问避暑天机、自有奇人，但且对湖光，世间谁醒。
洞仙歌（七夕）
作者：黄裳
朝代：宋

世间言笑，天上谁欢聚。河汉涵秋静无暑。望丹霄杳杳，云幄俄开，缘会远，空引时情万缕。彩楼人送目，今夕无变，巧在灵丝暗相许。爽气御西风，众乐难寻，乘槎看、鹊桥初度。过几刻良时、早已分飞，向月下何辞，十分芳醑。
洞仙歌（暑中）
作者：黄裳
朝代：宋
体裁：词

乱蝉何事，冒暑吟如诉。断续声中为谁苦。阵云行碧落，舒卷光阴，秋意爽，俄作晴空骤雨。明珠无限数。都在荷花，疑是星河对庭户。莫负昼如年，况有清尊，披襟坐、水风来处。信美景良辰、自古难并，既不遇多才，岂能欢聚。
流沟山
作者：黄裳
朝代：宋

清见林泉意已开，知音曾有魏王来。两忘更得栖神地，不染人间一点埃。
流溝山
作者：黄裳
朝代：宋

清見林泉意已開，知音曾有魏王來。
兩忘更得棲神地，不染人間一點埃。
浦城道中
作者：黄裳
朝代：宋

湛碧随人山涧水，清香迎我稻花风。也知吟者多幽趣，物态偏能与意同。
浦城道中
作者：黄裳
朝代：宋

湛碧隨人山澗水，清香迎我稻花風。
也知吟者多幽趣，物態偏能與意同。
浴灵芝院访照律师
作者：黄裳
朝代：宋

领袖桑门水鉴中，杖藜人御石桥风。虽然垢净无寻处，谩濯游尘一点红。由律知空律可忘，不空空处已承当。花飞水涌随缘事，且与人间作道场。山间风定水天深，閒望谁陪讲后吟。篙子船来应有语，几回明月去相寻。
浴灵芝院访照律师·其一
作者：黄裳
朝代：宋

领袖桑门水鉴中，杖藜人御石桥风。虽然垢净无寻处，谩濯游尘一点红。
浴灵芝院访照律师·其一
作者：黄裳
朝代：宋

领袖桑门水鑑中，杖藜人御石桥风。
虽然垢浄无寻处，谩濯游尘一点红。
浴灵芝院访照律师·其三
作者：黄裳
朝代：宋

山间风定水天深，閒望谁陪讲后吟。篙子船来应有语，几回明月去相寻。
浴灵芝院访照律师·其二
作者：黄裳
朝代：宋

由律知空律可忘，不空空处已承当。花飞水涌随缘事，且与人间作道场。
浴靈芝院訪照律師·其一
作者：黄裳
朝代：宋

領袖桑門水鑑中，杖藜人御石橋風。
雖然垢浄無尋處，謾濯遊塵一點紅。
浴靈芝院訪照律師·其三
作者：黄裳
朝代：宋

山間風定水天深，閒望誰陪講後吟。
篙子船來應有語，幾回明月去相尋。
浴靈芝院訪照律師·其二
作者：黄裳
朝代：宋

由律知空律可忘，不空空處已承當。
花飛水湧隨緣事，且與人間作道場。
清勝亭
作者：黄裳
朝代：宋

靈源來處亂雲深，回抱華亭愜我吟。
窺影冷光天上面，入懷清氣水中心。
橋頭月到人携榼，蘋末風來客解襟。
秣馬臺前聊遣興，寸陰何惜與登臨。
清胜亭
作者：黄裳
朝代：宋

灵源来处乱云深，回抱华亭惬我吟。
窥影冷光天上面，入怀清气水中心。
桥头月到人携榼，苹末风来客解襟。
秣马台前聊遣兴，寸阴何惜与登临。
清胜亭
作者：黄裳
朝代：宋

灵源来处乱云深，回抱华亭惬我吟。窥影冷光天上面，入怀清气水中心。桥头月到人携榼，蘋末风来客解襟。秣马台前聊遣兴，寸阴何惜与登临。
清阴堂
作者：黄裳
朝代：宋

仙洞气寒龙送雨，瑞莲香冷水生风。烦襟销尽梯云去，见远楼前色入空。方沼涵天云淡淡，长林筛日地深深。九仙山照青烟洞，先向堂中洗此心。龙含雨意檐前过，日转花光席上来。小径深深尘不到，一樽多为逸人开。
清阴堂·其一
作者：黄裳
朝代：宋

仙洞气寒龙送雨，瑞莲香冷水生风。烦襟销尽梯云去，见远楼前色入空。
清阴堂·其三
作者：黄裳
朝代：宋

龙含雨意檐前过，日转花光席上来。小径深深尘不到，一樽多为逸人开。
清阴堂·其二
作者：黄裳
朝代：宋

方沼涵天云淡淡，长林筛日地深深。九仙山照青烟洞，先向堂中洗此心。
清陰堂·其一
作者：黄裳
朝代：宋

仙洞氣寒龍送雨，瑞蓮香冷水生風。
煩襟銷盡梯雲去，見遠樓前色入空。
清陰堂·其三
作者：黄裳
朝代：宋

龍含雨意簷前過，日轉花光席上來。
小徑深深塵不到，一樽多爲逸人開。
清陰堂·其二
作者：黄裳
朝代：宋

方沼涵天雲淡淡，長林篩日地深深。
九仙山照青烟洞，先向堂中洗此心。
渔家傲 其三 秋月
作者：黄裳
朝代：宋

人在月中霄汉远。仙槎乘得秋风便。寒信已归砧上练。衣未剪。疏窗空引相思怨。须信婵娟尤有恋。轻飞叶上清光转。寒菊枝头笼婉娈。人初宴。新妆更学铅华浅。
渔家傲 其六 新月
作者：黄裳
朝代：宋

方令庚生初皎皎。珠帘钩上华堂晓。十二栏干多窈窕。妆欲妙。玉篦偷学娥眉小。扰扰时人随兔走。十分皆望菱花照。瑞荚莫嫌生得少。圆未了。已圆却恐佳期窎。
渔家傲·三月秋光今夜半
作者：黄裳
朝代：宋
体裁：词

三月秋光今夜半。一年人爱今回满。莫放笙歌容易散。须同玩。姮娥解笑人无伴。抱尽金精来碧汉。醉吟莫作寻常看。已过中天欢未断。还同叹。时情已向明朝换。
渔家傲·人在月中宵汉远
作者：黄裳
朝代：宋
体裁：词

人在月中宵汉远。
仙槎乘得秋风便。
寒信已归砧上练。
衣未翦。
疏窗空引相思怨。
须信婵娟尤有恋。
轻飞叶上清光转。
寒菊枝头笼婉娈。
人初宴。
新妆更学铅华浅。
渔家傲·方令庚生初皎皎
作者：黄裳
朝代：宋
体裁：词

方令庚生初皎皎。
珠帘钩上华堂晓。
十二栏干多窈窕。
妆欲妙。
玉篦偷学娥眉小。
扰扰时人随兔走。
十分皆望菱花照。
瑞荚莫嫌生得少。
圆未了。
已圆却恐佳期窵。
渔家傲（中秋月）
作者：黄裳
朝代：宋

三月为光今夜半。一年人爱今回满。莫放笙歌容易散。须同玩。姮娥解笑人无伴。抱尽金精来碧汉。醉吟莫作寻常看。已过中天欢未断。还同叹。时情已向明朝换。
渔家傲（冬月）
作者：黄裳
朝代：宋
体裁：词

风入金波凝不住。玉楼间倚谁飞举。霜艳雪光来竞素。分辨处。独垂馀意窥庭户。强薄罗衣催玉步。美人为我当尊舞。醉到春来能几度。愁今古。月华不去年华去。
渔家傲（咏月）
作者：黄裳
朝代：宋

通一月而泛咏，已侑金卮；辨四时而各言，未劳檀板。晦朔乃取于盈阙，寒暑盖资其往来。群动息而忙者闲，观光台上；众景生而悲者笑，窥影杯中。饮阑梦觉，则斜月得其情；望重意新，则初月致其事。是宜擅有六义，离为七章，尽入歌声，共资一笑。
渔家傲（夏月）
作者：黄裳
朝代：宋
体裁：词

汗漫金华寒委地。火云散尽奇峰势。纨扇团圆休与比。犹可喜。恩情不怕凉飙至。梦冷魂高何处寄。琉璃砌上笼人睡。逃暑广寒宫似水。缘有累。乘风却下人间世。
渔家傲（斜月）
作者：黄裳
朝代：宋
体裁：词

已送清歌归去后。东南楼上人声悄。冷落尤临弦上调。欢意少。空将万感收残照。窗外剑光初出鞘。斜窥梦断人年少。未到盖棺心未了。尘虑扰。双眸竟入扶桑晓。
渔家傲（新月）
作者：黄裳
朝代：宋

方令庚生初皎皎。珠帘钩上华堂晓。十二栏干多窈窕。妆欲妙。玉篦偷学娥眉小。扰扰时人随兔走。十人皆望菱花照。瑞荚莫嫌生得少。圆未了。已圆却恐佳期窎。
渔家傲（春月）
作者：黄裳
朝代：宋
体裁：词

多幸春来云雨少。且教月与花相照。清色真香庭院悄。前事杳。还嗟此景何时了。莫道难逢开口笑。夜游须趁人年少。光泛雕栏寒料峭。迂步绕。不劳秉烛壶天晓。
渔家傲（秋月）
作者：黄裳
朝代：宋

人在月中霄汉远。仙槎乘得秋风便。寒信已归砧上练。衣未翦。疏窗空引相思怨。须信婵娟尤有恋。轻飞叶上清光转。寒菊枝头笼婉变。人初宴。新妆更学铅华浅。
渔者
作者：黄裳
朝代：宋

古来天隐有秦渔，莫忽烟波一艇孤。舒网卷纶聊寄迹，解将疵患笑真儒。出舣波心宿傍芦，不愁王事有追胥。一蓑雨雪归来急，静听蓬声有酒无。一叶轻舠住处清，荻湾鸥渚几曾荣。旁人莫笑鱼吞饵，此为生如尔为生。水云生计有谁拘，烟雨蟾光已自娱。得丧与鱼同所遇，垂纶何似且施罛。
渔者·其一
作者：黄裳
朝代：宋

古来天隐有秦渔，莫忽烟波一艇孤。舒网卷纶聊寄迹，解将疵患笑真儒。
渔者·其一
作者：黄裳
朝代：宋

古来天隠有秦渔，莫忽烟波一艇孤。
舒网卷纶聊寄迹，解将疵患笑真儒。
渔者·其三
作者：黄裳
朝代：宋

一叶轻舠住处清，荻湾鸥渚几曾荣。旁人莫笑鱼吞饵，此为生如尔为生。
渔者·其二
作者：黄裳
朝代：宋

出舣波心宿傍芦，不愁王事有追胥。一蓑雨雪归来急，静听蓬声有酒无。
渔者·其四
作者：黄裳
朝代：宋

水云生计有谁拘，烟雨蟾光已自娱。得丧与鱼同所遇，垂纶何似且施罛。
游东山大乘寺
作者：黄裳
朝代：宋

奔逸高真避秦侣，远入闽山岂惟楚。落花流水来何处，遂鹿人从石门路。遂造洞门谁得知，鸡黍生涯贯今古。樵客见留何事去，分合随缘落尘土。回头已在尘劳中，手把榴花如寐寤。紫玄素抱超然情，到此令人心骨清。閒跂长林跨深壑，遥见猿鹤来相迎。灵源为我写幽思，但闻历历朱弦鸣。狮子峰前狐退藏，当泯顽空还混茫。龙首涧边云并合，或作人间时雨行。杜鹃有声山意真，杜鹃有花山色明。偶逢奇石可且上，幸乘此兴聊飞觥。顾语娉婷莫予翼，脚力犹争年少轻。三杯通道聊自适，还被谷风吹复醒。忽忽流光已云暮，红烛如林乐声举。
游东山大乘寺
作者：黄裳
朝代：宋

奔逸高真避秦侣，远入闽山岂惟楚。
落花流水来何处，遂鹿人从石门路。
遂造洞门谁得知，鸡黍生涯贯今古。
樵客见留何事去，分合随缘落尘土。
回头已在尘劳中，手把榴花如寐寤。
紫玄素抱超然情，到此令人心骨清。
閒跂长林跨深壑，遥见猿鹤来相迎。
灵源为我写幽思，但闻历历朱弦鸣。
狮子峰前狐退藏，当泯顽空还混茫。
龙首涧边云并合，或作人间时雨行。
杜鹃有声山意真，杜鹃有花山色明。
偶逢奇石可且上，幸乘此兴聊飞觥。
顾语娉婷莫予翼，脚力犹争年少轻。
三杯通道聊自适，还被谷风吹復醒。
忽忽流光已云暮，红烛如林乐声举。
游吴有作
作者：黄裳
朝代：宋

想见湖山只欲飞，急逃缘累拯衰迟。无心云伴无心客，杖屦相从更许谁。舟人曾记得吴侬，煮粒烹鲜别有功。好是閒为江上客，随船还见卖鱼翁。拿舟曾过芰荷乡，十里薰风一水长。趁取秋时寻旧赏，且留三日卧清香。俸入未辞聊助道，客来多避为忘机。一帆风起鲈鱼兴，到是秋时恰正肥。且刺扁舟入芰荷，香风中听采莲歌。秋来最好樽前物，霜满江天蟹二螯。
游吴有作·其一
作者：黄裳
朝代：宋

想见湖山只欲飞，急逃缘累拯衰迟。无心云伴无心客，杖屦相从更许谁。
游吴有作·其三
作者：黄裳
朝代：宋

拏舟曾过芰荷乡，十里熏风一水长。
趁取秋时寻旧赏，且留三日卧清香。
游吴有作·其三
作者：黄裳
朝代：宋

拿舟曾过芰荷乡，十里薰风一水长。趁取秋时寻旧赏，且留三日卧清香。
游吴有作·其二
作者：黄裳
朝代：宋

舟人曾记得吴侬，煮粒烹鲜别有功。好是閒为江上客，随船还见卖鱼翁。
游吴有作·其五
作者：黄裳
朝代：宋

且刺扁舟入芰荷，香风中听采莲歌。秋来最好樽前物，霜满江天蟹二螯。
游吴有作·其四
作者：黄裳
朝代：宋

俸入未辞聊助道，客来多避为忘机。一帆风起鲈鱼兴，到是秋时恰正肥。
游孤山
作者：黄裳
朝代：宋

为闻高隐访遗孙，只有孤山独自存。怅望咏梅人不见，寂寥惟度月黄昏。
游孤山
作者：黄裳
朝代：宋

为闻高隠访遗孙，只有孤山独自存。
怅望咏梅人不见，寂寥惟度月黄昏。
游山
作者：黄裳
朝代：宋

静意逢山乐自知，更遗名迹恐人疑。寒林野水相窥处，步未移时已得诗。
游开平书贻佛智长老
作者：黄裳
朝代：宋

访我京华岁已深，化龙潭畔却相寻。是空是色休排色，非佛非心且洗心。南望自生江上月，西归谁了水中金。洞霄人去宁无梦，多在莲池与竹林。
游洞霄简陈伯修
作者：黄裳
朝代：宋

异香来自洞中春，王屋华阳密作邻。宛转白云离紫府，参差青锁断红尘。若无天柱难留许，惟有桃花解笑秦。我得此官应是分，欲从何处更寻真。
游浄慈寺
作者：黄裳
朝代：宋

渐遥人入翠微乡，跨壑凌云古道场。慧日体中谁独见，水光终不外山光。
游灵芝僧房
作者：黄裳
朝代：宋

千顷烟波一亩池，柳堤收得小涟漪。谁家堤外寻幽去，渐渐歌声入渺瀰。小径悠悠接水天，薰风谁对远师莲。吟看尤为湖山好，未肯忘怀便入禅。翠栏清浅柳如帷，帷外烟光远可窥。夜榻晚窗谁是伴，暑风秋月最相宜。
游灵芝僧房·其一
作者：黄裳
朝代：宋

千顷烟波一亩池，柳堤收得小涟漪。谁家堤外寻幽去，渐渐歌声入渺瀰。
游灵芝僧房·其三
作者：黄裳
朝代：宋

翠栏清浅柳如帷，帷外烟光远可窥。夜榻晚窗谁是伴，暑风秋月最相宜。
游灵芝僧房·其二
作者：黄裳
朝代：宋

小径悠悠接水天，熏风谁对远师莲。
吟看尤为湖山好，未肯忘怀便入禅。
游灵芝僧房·其二
作者：黄裳
朝代：宋

小径悠悠接水天，薰风谁对远师莲。吟看尤为湖山好，未肯忘怀便入禅。
湖上
作者：黄裳
朝代：宋

一家風景洞天清，不愧東南第一名。
春入桃源花未落，秋歸湘浦月初生。
便捐世事劬劬到，且置籃輿緩緩行。
隨分堪觀無可辨，水光山色競相迎。
湖上
作者：黄裳
朝代：宋

一家风景洞天清，不愧东南第一名。春入桃源花未落，秋归湘浦月初生。便捐世事劬劬到，且置篮舆缓缓行。随分堪观无可辨，水光山色竞相迎。
湖上閒賦
作者：黄裳
朝代：宋

錢塘吳之雄，西湖乃其貳。
晴虛混高下，寒光墮蒼翠。
俯仰睨澄澈，融結會幽邃。
日月司晦明，烟雲管開閉。
樓閣生有無，塵凡換奇異。
素藹俄包藏，物象已非二。
中有虛一子，四顧銀色世。
雲罅漏餘晷，稍盛却陰翳。
遽回天漢明，收攝何所置。
近影認遙碧，故態獻新媚。
振羽鷺初起，一葦出天際。
大巧現奇畫，人歡發幽思。
杖履秋林深，弦管春波細。
名字人不知，閒藏洞霄吏。
湖上閒賦·其一
作者：黄裳
朝代：宋

誰家弦管度前汀，宛似湘江昔有靈。
一曲未終船已遠，白雲空點數峰青。
湖上閒賦·其三
作者：黄裳
朝代：宋

想緣仙劃與神刓，有是湖光有是山。
一處一遊都幾日，也應偷盡九春閒。
湖上閒賦·其二
作者：黄裳
朝代：宋

烟雨爲容似带愁，愁中猶解寫人憂。
數峰出沒如何畫，寺在波心且艤舟。
湖上閒賦·其五
作者：黄裳
朝代：宋

篩雨龍山淡淡烟，水簾遙在數峰前。
問言居士庵何處，爲指中洲有陸蓮。
湖上閒賦·其四
作者：黄裳
朝代：宋

源出靈山分外青，若從葛塢更須靈。
誰知天樂逢真景，難向人間作畫屏。
湖上閒赋
作者：黄裳
朝代：宋

谁家弦管度前汀，宛似湘江昔有灵。一曲未终船已远，白云空点数峰青。烟雨为容似带愁，愁中犹解写人忧。数峰出没如何画，寺在波心且舣舟。想缘仙划与神刓，有是湖光有是山。一处一游都几日，也应偷尽九春閒。源出灵山分外青，若从葛坞更须灵。谁知天乐逢真景，难向人间作画屏。筛雨龙山淡淡烟，水帘遥在数峰前。问言居士庵何处，为指中洲有陆莲。
湖上閒赋
作者：黄裳
朝代：宋

钱塘吴之雄，西湖乃其贰。
晴虚混高下，寒光堕苍翠。
俯仰睨澄澈，融结会幽邃。
日月司晦明，烟云管开闭。
楼阁生有无，尘凡换奇异。
素蔼俄包藏，物象已非二。
中有虚一子，四顾银色世。
云罅漏余晷，稍盛却阴翳。
遽回天汉明，收摄何所置。
近影认遥碧，故态献新媚。
振羽鹭初起，一苇出天际。
大巧现奇画，人欢发幽思。
杖履秋林深，弦管春波细。
名字人不知，閒藏洞霄吏。
湖上閒赋
作者：黄裳
朝代：宋

钱塘吴之雄，西湖乃其贰。晴虚混高下，寒光堕苍翠。俯仰睨澄澈，融结会幽邃。日月司晦明，烟云管开闭。楼阁生有无，尘凡换奇异。素蔼俄包藏，物象已非二。中有虚一子，四顾银色世。云罅漏馀晷，稍盛却阴翳。遽回天汉明，收摄何所置。近影认遥碧，故态献新媚。振羽鹭初起，一苇出天际。大巧现奇画，人欢发幽思。杖履秋林深，弦管春波细。名字人不知，閒藏洞霄吏。
湖上閒赋·其一
作者：黄裳
朝代：宋

谁家弦管度前汀，宛似湘江昔有灵。一曲未终船已远，白云空点数峰青。
湖上閒赋·其三
作者：黄裳
朝代：宋

想缘仙划与神刓，有是湖光有是山。一处一游都几日，也应偷尽九春閒。
湖上閒赋·其二
作者：黄裳
朝代：宋

烟雨为容似带愁，愁中犹解写人忧。数峰出没如何画，寺在波心且舣舟。
湖上閒赋·其五
作者：黄裳
朝代：宋

筛雨龙山淡淡烟，水帘遥在数峰前。问言居士庵何处，为指中洲有陆莲。
湖上閒赋·其四
作者：黄裳
朝代：宋

源出灵山分外青，若从葛坞更须灵。谁知天乐逢真景，难向人间作画屏。
满庭芳·琼馆烟轻
作者：黄裳
朝代：宋
体裁：词

琼馆烟轻，银河风细，玉桥云锁方开。晓虹千丈，宛转下天来。人在水精宫里，行乐处、锦绣成堆。仍相问，人间天上，何处有蓬莱。徘徊。追往事，征南巧架，傅野怀才。谩石驱东海，沙合龙台。好是乐成初宴，红牙碎、声隐晴雷。江天晚，游人未散，莫放隼旟回。
满庭芳（咏浮桥）
作者：黄裳
朝代：宋

琼馆烟轻，银河风细，玉桥云锁方开。晓千虹丈，宛转下天来。人在水精宫里，行乐处、锦绣成堆。仍相问，人间天上，何处有蓬莱。徘徊。追往事，征南巧架，传野怀才。谩石驱东海，沙合龙台。好是乐成初宴，红牙碎、声隐晴雷。江天晚，游人未散，莫放隼旟回。
满江红 其二 东湖春日
作者：黄裳
朝代：宋
体裁：词

遽暖间俄寒，妙用向园林，难问春意。万般声与色，自闻雷、便作浮华人世。红娇翠软，谁顿悟、天机此理。似韶容、可驻无人会，且忘言闲醉。当度仙家长日，向人间、闲看佳丽。念远处有东风在，梦悠悠往事。桃溪近、幽香远远，谩凝望、落花流水。桂华中、珠佩随轩去，还从卖花市。
满江红·绿盖纷纷
作者：黄裳
朝代：宋
体裁：词

绿盖纷纷，多少个、云霄仙子。应是有，瑶池盛会，靓妆临水。无奈轻盈风信急，瑞香乱翠红相倚。谁共吟、此景竹林人，桃溪士。时雨过，明珠细。朝雾染，香腮腻。轻舟破幽径，烦襟都洗。第一朵须寻华池景，寿觞边偶得龟千岁。乘兴泻、云液落新荷，休辞醉。
满江红（东湖观莲）
作者：黄裳
朝代：宋

绿盖纷纷，多少个、云霄仙子。应是有，瑶池盛会，靓妆临水。无奈轻盈风信急，瑞香乱翟红相倚。谁共吟、此景竹林人，桃溪士。时雨过，明珠细。朝雾染，香腮腻。轻舟破幽径，烦襟都洗。每一朵须寻华池景，寿觞边偶得龟千岁。乘兴泻、云液落新荷，休辞醉。
满路花·促拍满路花·干坤生古意
作者：黄裳
朝代：宋

干坤生古意，草木起秋声。
移人名利境，梦中惊。
便寻灵宝，凤髓与龟精。
密报黄芽就，紫府门开，道情有个莺莺。
问归含楚山青。
卧影水天明。
松庵谁笑话，见还婴。
鹤归日落，聚散两忘情。
好笑人痴处，白头青冢，世间犹说醒醒。
满路花（和秋风吹渭水）
作者：黄裳
朝代：宋
体裁：词

乾坤生古意，草木起秋声。移人名利境，梦中惊。便寻灵宝，凤髓与龟精。密报黄芽就，紫府门开，道情有个莺莺。问归含楚山青。卧影水天明。松庵谁笑话，见还婴。鹤归日落，聚散两忘情。好笑人痴处，白头青冢，世间犹说醒醒。
漁者·其一
作者：黄裳
朝代：宋

古來天隠有秦漁，莫忽烟波一艇孤。
舒網卷綸聊寄跡，解將疵患笑真儒。
漁者·其三
作者：黄裳
朝代：宋

一葉輕舠住處清，荻灣鷗渚幾曾榮。
旁人莫笑魚吞餌，此爲生如爾爲生。
漁者·其二
作者：黄裳
朝代：宋

出艤波心宿傍蘆，不愁王事有追胥。
一蓑雨雪歸來急，靜聽蓬聲有酒無。
漁者·其四
作者：黄裳
朝代：宋

水雲生計有誰拘，烟雨蟾光已自娛。
得喪與魚同所遇，垂綸何似且施罛。
漢中行
作者：黄裳
朝代：宋

漢中沃野如關中，四五百里烟濛濛。
黄雲連天夏麥熟，水稻漠漠吹秋風。
七月八月䆉䅉紅，一家往往收千鍾。
行人歎息風土好，居人生計何草草。
老翁扶杖泣我前，此事何堪與君道。
君不見屯軍十萬如貔貅，椎牛釃酒不得飽，飛芻輓粟無時休。
禾稼登場雖滿眼，十有八九歸徵求。
軍前輸米更和糴，囊括顆粒無乾餱。
棱棱殺氣森平原，雖食我肉不敢言。
陣馬如雲動雷電，戈戟摐撞相騰喧。
口邊奪食與馬齧，馬飽人饑無處說。
大吏明知但吁歎，百姓俛首當擭竊。
天高日薄炊煙冷，村落蕭條往來絕。
君莫問我漢中連年事，肝膈難言眼流血。
似聞今年春，關外四五州。
歲饑人無食，餓者頗亦稠。
蕃人欲寇邊，此事信有不。
時塗苟如此，人生不如死。
死即萬事休，生則何時已。
語多情極辭轉哀，野風颯颯吹黄埃。
荒村相對兩嗚咽，收淚問我何方來。
作官騎馬不易得，具與天子憐嬰孩。
老翁已老死不惜，家有兒孫方戢戢。
願君富貴爲愛惜，莫教還似翁今日。
潭州
作者：黄裳
朝代：宋

維衡屹南荒，作鎮自開闢。
定王十里城，處處見山色。
潭州
作者：黄裳
朝代：宋

维衡屹南荒，作镇自开闢。定王十里城，处处见山色。
澄清軒
作者：黄裳
朝代：宋

開軒何處野塘清，靜見蒲魚作隊行。
亦似養源知物理，始能遊刃到民情。
雖非渺渺鑑湖闊，豈少亭亭秋月明。
多謝松庭無外事，不教風浪此中生。
澄清轩
作者：黄裳
朝代：宋

开轩何处野塘清，静见蒲鱼作队行。亦似养源知物理，始能游刃到民情。虽非渺渺鉴湖阔，岂少亭亭秋月明。多谢松庭无外事，不教风浪此中生。
澄清轩
作者：黄裳
朝代：宋

开轩何处野塘清，静见蒲鱼作队行。
亦似养源知物理，始能游刃到民情。
虽非渺渺鑑湖阔，岂少亭亭秋月明。
多谢松庭无外事，不教风浪此中生。
灵壁游张学士园
作者：黄裳
朝代：宋

休说行行且与吟，道山官职旧园林。石疑六丑默难问，竹类七贤閒可寻。翠引宾朋三径远，寒生涯涧一池深。隋河堤上人空老，谁为兰皋惜寸阴。
灵草
作者：黄裳
朝代：宋

五行在万类，惟草最柔弱。
春至忙发生，秋来遽衰落。
如何却有灵，阴制长生药。
金石走或飞，落鼎谁能捉。
若乃赤帝兵，飞走请自缚。
万炼致妙用，造化犹天作。
中抱阴阳精，浅陋安可度。
莫笑荣復枯，浮生尚堪托。
灵草
作者：黄裳
朝代：宋

五行在万类，惟草最柔弱。春至忙发生，秋来遽衰落。如何却有灵，阴制长生药。金石走或飞，落鼎谁能捉。若乃赤帝兵，飞走请自缚。万鍊致妙用，造化犹天作。中抱阴阳精，浅陋安可度。莫笑荣复枯，浮生尚堪托。
燕子楼
作者：黄裳
朝代：宋

盼盼初归楼上时，想如燕子长双飞。有才将色世间少，况复节义犹堪依。将军一去十馀载，玉箫瑶瑟无心解。岂不能死空相随，以色累公非所知。白老曾为赋诗客，风袅花枝醉无力。后会勋郎汉阳驿，因语歔欷已成昔。走笔还赓美人句，犹感白杨堪作柱。我来登赏非唐人，尚引多情聊怆神。人生真尽皆为尘，百年一饷难留春。高楼人散谁复亲，只有燕子年年新。
燕子楼
作者：黄裳
朝代：宋

盼盼初归楼上时，想如燕子长双飞。
有才将色世间少，况復节义犹堪依。
将军一去十余载，玉箫瑶瑟无心解。
岂不能死空相随，以色累公非所知。
白老曾为赋诗客，风袅花枝醉无力。
后会勋郎汉阳驿，因语歔欷已成昔。
走笔还赓美人句，犹感白杨堪作柱。
我来登赏非唐人，尚引多情聊怆神。
人生真尽皆为尘，百年一饷难留春。
高楼人散谁復亲，只有燕子年年新。
燕子樓
作者：黄裳
朝代：宋

盼盼初歸樓上時，想如燕子長雙飛。
有才將色世間少，况復節義猶堪依。
將軍一去十餘載，玉簫瑶瑟無心解。
豈不能死空相隨，以色累公非所知。
白老曾爲賦詩客，風裊花枝醉無力。
後會勳郎漢陽驛，因語歔欷已成昔。
走筆還賡美人句，猶感白楊堪作柱。
我來登賞非唐人，尚引多情聊愴神。
人生真盡皆爲塵，百年一餉難留春。
高樓人散誰復親，只有燕子年年新。
牡丹
作者：黄裳
朝代：宋

衮衮群芳已失真，超然奇秀始离伦。夜游说与雕栏客，费尽天机老却春。晚得天真独有馀，百花荣谢莫相须。无穷春思包含尽，但问薰风有也无。香色兼收三月尾，声名都压百花头。天真无处窥神化，栏畔新妆却自羞。东秦西洛景相望，只候花开是醉乡。曾见玉香毬最好，樽前何独说姚黄。夜对金莲尤婉娈，晓窥清照转精神。若教更共人长久，岂待能言始恼人。
牡丹·其一
作者：黄裳
朝代：宋

衮衮羣芳已失真，超然奇秀始离伦。
夜游说与雕栏客，费尽天机老却春。
牡丹·其一
作者：黄裳
朝代：宋

衮衮羣芳已失真，超然奇秀始離倫。
夜遊說與雕欄客，費盡天機老却春。
牡丹·其一
作者：黄裳
朝代：宋

衮衮群芳已失真，超然奇秀始离伦。夜游说与雕栏客，费尽天机老却春。
牡丹·其三
作者：黄裳
朝代：宋

香色兼收三月尾，声名都压百花头。天真无处窥神化，栏畔新妆却自羞。
牡丹·其三
作者：黄裳
朝代：宋

香色兼收三月尾，声名都压百花头。
天真无处窥神化，栏畔新粧却自羞。
牡丹·其三
作者：黄裳
朝代：宋

香色兼收三月尾，聲名都壓百花頭。
天真無處窺神化，欄畔新粧却自羞。
牡丹·其二
作者：黄裳
朝代：宋

晚得天真独有余，百花荣谢莫相须。
无穷春思包含尽，但问熏风有也无。
牡丹·其二
作者：黄裳
朝代：宋

晚得天真独有馀，百花荣谢莫相须。无穷春思包含尽，但问薰风有也无。
牡丹·其二
作者：黄裳
朝代：宋

晚得天真獨有餘，百花榮謝莫相須。
無窮春思包含盡，但問薰風有也無。
牡丹·其五
作者：黄裳
朝代：宋

夜对金莲尤婉娈，晓窥清照转精神。若教更共人长久，岂待能言始恼人。
牡丹·其五
作者：黄裳
朝代：宋

夜對金蓮尤婉孌，曉窺清照轉精神。
若教更共人長久，豈待能言始惱人。
牡丹·其四
作者：黄裳
朝代：宋

东秦西洛景相望，只候花开是醉乡。曾见玉香毬最好，樽前何独说姚黄。
牡丹·其四
作者：黄裳
朝代：宋

東秦西洛景相望，只候花開是醉鄉。
曾見玉香毬最好，樽前何獨說姚黄。
王岐公挽辞
作者：黄裳
朝代：宋

世事今朝了，天阍昨夜开。自当骑鹤去，谁更作霖来。宝座扶初日，灵光落上台。管弦空怅望，重盖几时回。贰车登第日，秉轴盖棺时。未掩西陵土，先埋上相碑。白麻人已化，黄壤客空悲。岁晚林间趣，归侯想恨迟。鼎味难求和，龙髯忽许攀。应随先帝仗，已立太师班。人散沙堤悄，恩收客馆閒。风神岩兢秀，千古画图间。富贵风波静，文章态度清。有缘登相府，无日出都城。彝鼎垂行止，金珠照死生。百年留不住，广阜暮烟横。
王岐公挽辞·其一
作者：黄裳
朝代：宋

世事今朝了，天阍昨夜开。自当骑鹤去，谁更作霖来。宝座扶初日，灵光落上台。管弦空怅望，重盖几时回。
王岐公挽辞·其三
作者：黄裳
朝代：宋

鼎味难求和，龙髯忽许攀。应随先帝仗，已立太师班。人散沙堤悄，恩收客馆閒。风神岩兢秀，千古画图间。
王岐公挽辞·其二
作者：黄裳
朝代：宋

贰车登第日，秉轴盖棺时。未掩西陵土，先埋上相碑。白麻人已化，黄壤客空悲。岁晚林间趣，归侯想恨迟。
王岐公挽辞·其四
作者：黄裳
朝代：宋

富贵风波静，文章态度清。有缘登相府，无日出都城。彝鼎垂行止，金珠照死生。百年留不住，广阜暮烟横。
王岐公挽辭·其一
作者：黄裳
朝代：宋

世事今朝了，天閽昨夜開。
自當騎鶴去，誰更作霖來。
寶座扶初日，靈光落上台。
管弦空悵望，重蓋幾時回。
王岐公挽辭·其三
作者：黄裳
朝代：宋

鼎味難求和，龍髯忽許攀。
應隨先帝仗，已立太師班。
人散沙堤悄，恩收客館閒。
風神巖兢秀，千古畫圖間。
王岐公挽辭·其二
作者：黄裳
朝代：宋

貳車登第日，秉軸蓋棺時。
未掩西陵土，先埋上相碑。
白麻人已化，黄壤客空悲。
歲晚林間趣，歸侯想恨遲。
王岐公挽辭·其四
作者：黄裳
朝代：宋

富貴風波靜，文章態度清。
有緣登相府，無日出都城。
彝鼎垂行止，金珠照死生。
百年留不住，廣阜暮烟橫。
琴軒
作者：黄裳
朝代：宋

聲音求我皆邪道，有琴可聽非深造。
無弦弦上聲無聲，世間此曲今何人。
琴轩
作者：黄裳
朝代：宋

声音求我皆邪道，有琴可听非深造。无弦弦上声无声，世间此曲今何人。
瑶池月瑶台月
作者：黄裳
朝代：宋
体裁：词

微尘濯尽，栖真处、群山排在云汉。青盘翠跃，掩映平林寒涧。流水急、数片桃花逝，自有留春仙馆。秦渔问，前朝换。卢郎待，今生满。谁伴。元翁笑语，相从未晚。更安得、世味堪玩。道未立、身尤是幻。浮生一梭过，梦回人散。卧松庵、当会灵源，现万象、无中须看。乾坤鼎，阴阳炭。琼枝秀，金圆烂。何患。朝元事往，孤云难管。
瑶池月（烟波行）
作者：黄裳
朝代：宋
体裁：词

扁舟寓兴，江湖上、无人知道名姓。忘机对景，咫尺群鸥相认。烟雨急、一片篷声碎，醉眼看山还醒。晴云断，狂风信。寒蟾倒，远山影。谁听。横琴数曲，瑶池夜冷。这些子、名利休问。况是物、都归幻境。须臾百年梦，去来无定。向婵娟、留住青春，笑世上、风流多病。蒹葭渚，芙蓉径。放侯印，趁渔艇。争甚。须知九鼎，金砂如圣。
留題琴軒
作者：黄裳
朝代：宋

軒閣競華麗，誰肯厭絲管。
豪華既交歡，盛麗亦同翫。
鳴弦雖侑觴，惟宜素纖按。
聲色方爭高，耳目及中亂。
古意始興懷，曲終情已換。
黄子尋天真，開軒名以琴。
問琴意何在，答以琴爲心。
我願聽以目，與子爲知音。
無弦之琴聲無聲，世間此曲今何人。
留題西禪寺
作者：黄裳
朝代：宋

誰是怡山不滅仙，定光來應此方緣。
龍驤鳳翥三宗字，獅吼雷鳴六祖禪。
魚佩獨垂聊徇世，藕絲相感爲開天。
自從日月歸真後，衣法何人已得傳。
留题琴轩
作者：黄裳
朝代：宋

轩阁竞华丽，谁肯厌丝管。豪华既交欢，盛丽亦同玩。鸣弦虽侑觞，惟宜素纤按。声色方争高，耳目及中乱。古意始兴怀，曲终情已换。黄子寻天真，开轩名以琴。问琴意何在，答以琴为心。我愿听以目，与子为知音。无弦之琴声无声，世间此曲今何人。
留题琴轩
作者：黄裳
朝代：宋

轩阁竞华丽，谁肯厌丝管。
豪华既交欢，盛丽亦同翫。
鸣弦虽侑觞，惟宜素纤按。
声色方争高，耳目及中乱。
古意始兴怀，曲终情已换。
黄子寻天真，开轩名以琴。
问琴意何在，答以琴为心。
我愿听以目，与子为知音。
无弦之琴声无声，世间此曲今何人。
留题西禅寺
作者：黄裳
朝代：宋

谁是怡山不灭仙，定光来应此方缘。龙骧凤翥三宗字，狮吼雷鸣六祖禅。鱼佩独垂聊徇世，藕丝相感为开天。自从日月归真后，衣法何人已得传。
登汴堤
作者：黄裳
朝代：宋

杨花榆荚卫行人，十里遥堤一色春。多为利名怜此景，未能怜得自由身。
登汴堤
作者：黄裳
朝代：宋

楊花榆莢衛行人，十里遙堤一色春。
多爲利名憐此景，未能憐得自由身。
白莲阁
作者：黄裳
朝代：宋

白莲池上阁峥嵘，万朵西风满社清。已寓涟漪呈皓质，何妨污潦得浮生。罗抨翠盖秋阳盛，玉琢香腮晓鉴明。空色从来无辨处，此诗非独为花成。
白莲阁
作者：黄裳
朝代：宋

白莲池上阁峥嵘，万朵西风满社清。
已寓涟漪呈皓质，何妨污潦得浮生。
罗抨翠盖秋阳盛，玉琢香腮晓鑑明。
空色从来无辨处，此诗非独为花成。
白蓮閣
作者：黄裳
朝代：宋

白蓮池上閣崢嶸，萬朵西風滿社清。
已寓漣漪呈皓質，何妨污潦得浮生。
羅抨翠蓋秋陽盛，玉琢香腮曉鑑明。
空色從來無辨處，此詩非獨爲花成。
看山亭
作者：黄裳
朝代：宋

雨洗烟笼十数峰，两亭相望两山中。北来吟了南来醉，花木迎人一径通。两边红绿路深深，叠怪堆奇出翠岑。莫道非真窥得破，能侵天巧似无心。
看山亭·其一
作者：黄裳
朝代：宋

雨洗烟笼十数峰，两亭相望两山中。北来吟了南来醉，花木迎人一径通。
看山亭·其一
作者：黄裳
朝代：宋

雨洗烟籠十數峰，兩亭相望兩山中。
北來吟了南來醉，花木迎人一徑通。
看山亭·其二
作者：黄裳
朝代：宋

两边红绿路深深，叠怪堆奇出翠岑。莫道非真窥得破，能侵天巧似无心。
看山亭·其二
作者：黄裳
朝代：宋

两边红绿路深深，迭怪堆奇出翠岑。
莫道非真窥得破，能侵天巧似无心。
看山亭·其二
作者：黄裳
朝代：宋

兩邊紅綠路深深，疊怪堆奇出翠岑。
莫道非真窺得破，能侵天巧似無心。
矮松
作者：黄裳
朝代：宋

枝干偃蹇奇可夸，本根融结杳难测。
龙蛇已抱千载灵，梁栋何烦万牛力。
虽减半天风雨声，却得三冬雪霜色。
卫生已免斧斤人，粧景何辞吟醉客。
矮松
作者：黄裳
朝代：宋

枝干偃蹇奇可誇，本根融结杳难测。龙蛇已抱千载灵，梁栋何烦万牛力。虽减半天风雨声，却得三冬雪霜色。卫生已免斧斤人，妆景何辞吟醉客。
矮松
作者：黄裳
朝代：宋

枝幹偃蹇奇可誇，本根融結杳難測。
龍蛇已抱千載靈，梁棟何煩萬牛力。
雖減半天風雨聲，却得三冬雪霜色。
衛生已免斧斤人，粧景何辭吟醉客。
石榴庭院有感
作者：黄裳
朝代：宋

石榴庭院翠华深，千点胭脂一簇心。日永风微花自笑，吹箫人在绿交阴。
石榴庭院有感
作者：黄裳
朝代：宋

石榴庭院翠华深，千点臙脂一簇心。
日永风微花自笑，吹箫人在绿交阴。
石榴庭院有感
作者：黄裳
朝代：宋

石榴庭院翠華深，千點臙脂一簇心。
日永風微花自笑，吹簫人在綠交陰。
社日游云门山
作者：黄裳
朝代：宋

不须扶我自登山，脚力能胜十八盘。一字雁低头上过，两城人细掌中看。虽知北户缘尤在，却笑南柯梦未阑。忽见归云应是信，满襟先得洞天寒。
社日遊雲門山
作者：黄裳
朝代：宋

不須扶我自登山，脚力能勝十八盤。
一字雁低頭上過，兩城人細掌中看。
雖知北戶緣尤在，却笑南柯夢未闌。
忽見歸雲應是信，滿襟先得洞天寒。
神宗皇帝挽辞
作者：黄裳
朝代：宋

奔逸三王后，忧勤七闰间。生灵千载会，造化一朝閒。空致盘中露，应寻海上山。凤凰人恐到，不趁御龙还。一息捐朝野，春秋日正中。月明宫怨满，天远世缘空。勇智贻王业，文章绍帝风。生民瞻不及，终日向遗弓。集英春又到，閒了万年觞。晓鼓催攒殿，悲风助挽郎。帝符归有道，仙仗去无方。谁念频回首，诸生泪两行。图治心方壮，追班世忽非。鼎中龙蜿蜿，陵上柏依依。物外音何悄，人间梦亦稀。少阳来侍宴，天意已知微。忽自明庭去，风高帝所寒。有期修玉检，无处觅仙丹。与子基图远，开天数度宽。锦标何以报，空展赐诗看。
神宗皇帝挽辞·其一
作者：黄裳
朝代：宋

奔逸三王后，忧勤七闰间。生灵千载会，造化一朝閒。空致盘中露，应寻海上山。凤凰人恐到，不趁御龙还。
神宗皇帝挽辞·其三
作者：黄裳
朝代：宋

集英春又到，閒了万年觞。晓鼓催攒殿，悲风助挽郎。帝符归有道，仙仗去无方。谁念频回首，诸生泪两行。
神宗皇帝挽辞·其二
作者：黄裳
朝代：宋

一息捐朝野，春秋日正中。月明宫怨满，天远世缘空。勇智贻王业，文章绍帝风。生民瞻不及，终日向遗弓。
神宗皇帝挽辞·其五
作者：黄裳
朝代：宋

忽自明庭去，风高帝所寒。有期修玉检，无处觅仙丹。与子基图远，开天数度宽。锦标何以报，空展赐诗看。
神宗皇帝挽辞·其四
作者：黄裳
朝代：宋

图治心方壮，追班世忽非。鼎中龙蜿蜿，陵上柏依依。物外音何悄，人间梦亦稀。少阳来侍宴，天意已知微。
神宗皇帝挽辞·其四
作者：黄裳
朝代：宋

图治心方壮，追班世忽非。
鼎中龙蜿蜿，陵上栢依依。
物外音何悄，人间梦亦稀。
少阳来侍宴，天意已知微。
神宗皇帝挽辭·其一
作者：黄裳
朝代：宋

奔逸三王後，憂勤七閏間。
生靈千載會，造化一朝閒。
空致盤中露，應尋海上山。
鳳凰人恐到，不趁御龍還。
神宗皇帝挽辭·其三
作者：黄裳
朝代：宋

集英春又到，閒了萬年觴。
曉鼓催攢殿，悲風助挽郎。
帝符歸有道，仙仗去無方。
誰念頻回首，諸生淚兩行。
神宗皇帝挽辭·其二
作者：黄裳
朝代：宋

一息捐朝野，春秋日正中。
月明宮怨滿，天遠世緣空。
勇智貽王業，文章紹帝風。
生民瞻不及，終日向遺弓。
神宗皇帝挽辭·其五
作者：黄裳
朝代：宋

忽自明庭去，風高帝所寒。
有期修玉檢，無處覓仙丹。
與子基圖遠，開天數度寬。
錦標何以報，空展賜詩看。
神宗皇帝挽辭·其四
作者：黄裳
朝代：宋

圖治心方壯，追班世忽非。
鼎中龍蜿蜿，陵上栢依依。
物外音何悄，人間夢亦稀。
少陽來侍宴，天意已知微。
秋夜
作者：黄裳
朝代：宋

百虫将入蛰，一气已归根。今古在还去，光阴朝又昏。莫随尘衮衮，须悟性存存。谁得逍遥趣，南鹏是北鲲。
秋夜
作者：黄裳
朝代：宋

百蟲將入蟄，一氣已歸根。
今古在還去，光陰朝又昏。
莫隨塵衮衮，須悟性存存。
誰得逍遙趣，南鵬是北鯤。
秋日有感
作者：黄裳
朝代：宋

清生明爽静生悲，羣动相将却入机。
物向本根成既老，雁知时节去还归。
山人邀饮酒初熟，渔叟献鲜鲈正肥。
莫管世情都扫尽，閒来林下看秋辉。
秋日有感
作者：黄裳
朝代：宋

清生明爽静生悲，群动相将却入机。物向本根成既老，雁知时节去还归。山人邀饮酒初熟，渔叟献鲜鲈正肥。莫管世情都扫尽，閒来林下看秋辉。
秋日有感
作者：黄裳
朝代：宋

清生明爽靜生悲，羣動相將却入機。
物向本根成既老，雁知時節去還歸。
山人邀飲酒初熟，漁叟獻鮮鱸正肥。
莫管世情都掃盡，閒來林下看秋輝。
秋日有感
作者：黄裳
朝代：宋

秋来犹寄一涯天，叶叶秋声似去年。可惜良辰长在客，不堪孤馆更闻蝉。几时能致买山钱，便好山中醉暮天。有物秋来长引梦，鲈鱼新到曲江边。
秋日有感·其一
作者：黄裳
朝代：宋

秋來猶寄一涯天，葉葉秋聲似去年。
可惜良辰長在客，不堪孤館更聞蟬。
秋日有感·其一
作者：黄裳
朝代：宋

秋来犹寄一涯天，叶叶秋声似去年。可惜良辰长在客，不堪孤馆更闻蝉。
秋日有感·其二
作者：黄裳
朝代：宋

几时能致买山钱，便好山中醉暮天。有物秋来长引梦，鲈鱼新到曲江边。
秋日有感·其二
作者：黄裳
朝代：宋

幾時能致買山錢，便好山中醉暮天。
有物秋來長引夢，鱸魚新到曲江邊。
秋日苦雨
作者：黄裳
朝代：宋

漫漫云无隙，纷纷稻有芽。久怀旸谷日，空想暮天霞。睡美夜声碎，坐寒风脚斜。秋光犹未尽，相望有黄花。
秋日苦雨
作者：黄裳
朝代：宋

漫漫雲無隙，紛紛稻有芽。
久懷暘谷日，空想暮天霞。
睡美夜聲碎，坐寒風脚斜。
秋光猶未盡，相望有黄花。
秋暑喜雨
作者：黄裳
朝代：宋

不害为霖未可收，烦襟相惮暑相投。水帘槛外霏霏昼，银汉云中点点秋。别馆休论攲客枕，钓潭尤忆看渔舟。催成天色纯如璧，白酒黄花欲上楼。
秋暑喜雨
作者：黄裳
朝代：宋

不害为霖未可收，烦襟相惮暑相投。
水帘槛外霏霏昼，银汉云中点点秋。
别馆休论欹客枕，钓潭尤忆看渔舟。
催成天色纯如璧，白酒黄花欲上楼。
秋暑喜雨
作者：黄裳
朝代：宋

不害爲霖未可收，煩襟相憚暑相投。
水簾檻外霏霏晝，銀漢雲中點點秋。
別館休論欹客枕，釣潭尤憶看漁舟。
催成天色純如璧，白酒黄花欲上樓。
秋雨喜霁
作者：黄裳
朝代：宋

阳光方接物，阴蔽已开关。水落盈虚定，云收去就閒。菊花窥晓日，松影撼秋山。滞思可乘兴，一联还解颜。
秋雨喜霽
作者：黄裳
朝代：宋

陽光方接物，陰蔽已開關。
水落盈虛定，雲收去就閒。
菊花窺曉日，松影撼秋山。
滯思可乘興，一聯還解顔。
秦国夫人挽辞
作者：黄裳
朝代：宋

三封皆大国，一子已重金。位到西枢重，春归寸草深。荣华缘忽断，寂寞路难寻。愁入韦沟境，回头月满林。偕老人惆怅，秋深雁独哀。西风何处问，北首几时回。白日晞朝露，黄埃掩夜台。已辞班第一，内殿不须催。慰使来三殿，浇觞走百官。送行千乘富，归宿万家宽。自今腾空往，谁能入定观。晓堂终不见，谁展佛书看。
秦国夫人挽辞·其一
作者：黄裳
朝代：宋

三封皆大国，一子已重金。位到西枢重，春归寸草深。荣华缘忽断，寂寞路难寻。愁入韦沟境，回头月满林。
秦国夫人挽辞·其三
作者：黄裳
朝代：宋

慰使来三殿，浇觞走百官。送行千乘富，归宿万家宽。自今腾空往，谁能入定观。晓堂终不见，谁展佛书看。
秦国夫人挽辞·其二
作者：黄裳
朝代：宋

偕老人惆怅，秋深雁独哀。西风何处问，北首几时回。白日晞朝露，黄埃掩夜台。已辞班第一，内殿不须催。
秦國夫人挽辭·其一
作者：黄裳
朝代：宋

三封皆大國，一子已重金。
位到西樞重，春歸寸草深。
榮華緣忽斷，寂寞路難尋。
愁入韋溝境，回頭月滿林。
秦國夫人挽辭·其三
作者：黄裳
朝代：宋

慰使來三殿，澆觴走百官。
送行千乘富，歸宿萬家寬。
自今騰空往，誰能入定觀。
曉堂終不見，誰展佛書看。
秦國夫人挽辭·其二
作者：黄裳
朝代：宋

偕老人惆悵，秋深雁獨哀。
西風何處問，北首幾時回。
白日晞朝露，黄埃掩夜臺。
已辭班第一，內殿不須催。
积雪
作者：黄裳
朝代：宋

能积又能亡，时高又时低。
圭璧随所寓，陵谷岂可齐。
夷坦掩曲径，勿使狐生疑。
光明破宿霭，勿使鸡求栖。
在腊方得时，此意非尔知。
知我为余寒，不知为繁禧。
积雪
作者：黄裳
朝代：宋

能积又能亡，时高又时低。圭璧随所寓，陵谷岂可齐。夷坦掩曲径，勿使狐生疑。光明破宿霭，勿使鸡求栖。在腊方得时，此意非尔知。知我为馀寒，不知为繁禧。
積雪
作者：黄裳
朝代：宋

能積又能亡，時高又時低。
圭璧隨所寓，陵谷豈可齊。
夷坦掩曲徑，勿使狐生疑。
光明破宿靄，勿使雞求棲。
在臘方得時，此意非爾知。
知我爲餘寒，不知爲繁禧。
立春奉祠太一
作者：黄裳
朝代：宋

九霄香落降龍衣，隠隠霓旌下紫微。
十雨九風春意好，已知消息曉來歸。
立春奉祠太一
作者：黄裳
朝代：宋

九霄香落降龙衣，隐隐霓旌下紫微。十雨九风春意好，已知消息晓来归。
立春奉祠太一
作者：黄裳
朝代：宋

九霄香落降龙衣，隠隠霓旌下紫微。
十雨九风春意好，已知消息晓来归。
章銀青挽辭
作者：黄裳
朝代：宋

八十六年盡，竈中丹未成。
貳車歸去勇，辟穀老來清。
寂寂水天境，悠悠春露情。
揚名尤有子，身後許誰爭。
章银青挽辞
作者：黄裳
朝代：宋

八十六年尽，灶中丹未成。贰车归去勇，辟谷老来清。寂寂水天境，悠悠春露情。扬名尤有子，身后许谁争。
章银青挽辞
作者：黄裳
朝代：宋

八十六年尽，竈中丹未成。
贰车归去勇，辟谷老来清。
寂寂水天境，悠悠春露情。
扬名尤有子，身后许谁争。
答仲时高轩小酌之什
作者：黄裳
朝代：宋

韩公浩浩乐文字，乃笑红裙醉豪子。张侯切切务高洁，亦鄙双鬟献回雪。东野先生穷且愁，蚯蚓窍中煎百忧。北舍主人贫亦欢，典衣取酒更未阑。悲愁伤气岂足尚，拣择害道非所安。空色皆无适相遇，衮衮百年谁自苦。太平功业时可为，万丈虹蜺不须吐。一源湛湛吾忘情，四人毁誉浮沤生。
答仲時高軒小酌之什
作者：黄裳
朝代：宋

韓公浩浩樂文字，乃笑紅裙醉豪子。
張侯切切務高潔，亦鄙雙鬟獻回雪。
東野先生窮且愁，蚯蚓竅中煎百憂。
北舍主人貧亦歡，典衣取酒更未闌。
悲愁傷氣豈足尚，揀擇害道非所安。
空色皆無適相遇，衮衮百年誰自苦。
太平功業時可爲，萬丈虹蜺不須吐。
一源湛湛吾忘情，四人毀譽浮漚生。
简元舆祠部
作者：黄裳
朝代：宋

文艺相从春欲暮，未去皇州散还聚。岂期扰扰凶器场，却会高谈玩千古。冷官辄对华省郎，亦许烹煎待宾主。文章虽自根本来，裂破大全空缕缕。如公自蓄胸中奇，长短岂能欺五度。旷野群陂渴霖雨，欲叫虾蟆已窥户。春衫未叠麦寒薄，最惬含毫斲诗句。如公简静意尤远，卒迩清风慰遐慕。牵率鄙兴游太虚，满我缣箱始归去。百花岩上仙人住，岩下为州山水聚。白头青冢南北人，倒影沈沈独怀古。倚栏把酒与谁同，况是使君为献主。应唤渔舟疏苇中，旋脍游鳞落红缕。秘书座上最轩昂，能共春云争态度。红衣带月今何处，几转春残掩朱户。飞船送客空断肠，梁尘漫落声中句。虚白亭前湖水閒，忽为霓裳起思慕。出门沙土乱如雨，薰风吹梦天南去。
简元舆祠部·其一
作者：黄裳
朝代：宋

文艺相从春欲暮，未去皇州散还聚。岂期扰扰凶器场，却会高谈玩千古。冷官辄对华省郎，亦许烹煎待宾主。文章虽自根本来，裂破大全空缕缕。如公自蓄胸中奇，长短岂能欺五度。旷野群陂渴霖雨，欲叫虾蟆已窥户。春衫未叠麦寒薄，最惬含毫斲诗句。如公简静意尤远，卒迩清风慰遐慕。牵率鄙兴游太虚，满我缣箱始归去。
简元舆祠部·其一
作者：黄裳
朝代：宋

文艺相从春欲暮，未去皇州散还聚。
岂期扰扰凶器场，却会高谈翫千古。
冷官辄对华省郎，亦许烹煎待宾主。
文章虽自根本来，裂破大全空缕缕。
如公自蓄胸中奇，长短岂能欺五度。
旷野羣陂渴霖雨，欲叫虾蟆已窥户。
春衫未迭麦寒薄，最惬含毫斲诗句。
如公简静意尤远，卒迩清风慰遐慕。
牵率鄙兴游太虚，满我缣箱始归去。
简元舆祠部·其二
作者：黄裳
朝代：宋

百花岩上仙人住，岩下为州山水聚。
白头青冢南北人，倒影沈沈独怀古。
倚栏把酒与谁同，况是使君为献主。
应唤渔舟疏苇中，旋脍游鳞落红缕。
秘书座上最轩昂，能共春云争态度。
红衣带月今何处，几转春残掩朱户。
飞船送客空断肠，梁尘漫落声中句。
虚白亭前湖水閒，忽为霓裳起思慕。
出门沙土乱如雨，熏风吹梦天南去。
简元舆祠部·其二
作者：黄裳
朝代：宋

百花岩上仙人住，岩下为州山水聚。白头青冢南北人，倒影沈沈独怀古。倚栏把酒与谁同，况是使君为献主。应唤渔舟疏苇中，旋脍游鳞落红缕。秘书座上最轩昂，能共春云争态度。红衣带月今何处，几转春残掩朱户。飞船送客空断肠，梁尘漫落声中句。虚白亭前湖水閒，忽为霓裳起思慕。出门沙土乱如雨，薰风吹梦天南去。
简叔文
作者：黄裳
朝代：宋

屈指当时宴笑同，已更三十五春风。十年忽忽成今古，万事悠悠作色空。别后每怀青眼客，坐间俄揖白须翁。兰亭咫尺归欤好，当悟浮生似转蓬。
简叔文
作者：黄裳
朝代：宋

屈指当时宴笑同，已更三十五春风。
十年忽忽成今古，万事悠悠作色空。
别后每怀青眼客，坐间俄揖白鬚翁。
兰亭咫尺归欤好，当悟浮生似转蓬。
简政堂
作者：黄裳
朝代：宋

简政岂在事，养源无他心。
持守得纲领，施设从胸襟。
虚静古意远，平易人情深。
光景尘不染，悉付公余吟。
简政堂
作者：黄裳
朝代：宋

简政岂在事，养源无他心。持守得纲领，施设从胸襟。虚静古意远，平易人情深。光景尘不染，悉付公馀吟。
简无咎学士
作者：黄裳
朝代：宋

北澶车马来何暮，芹茅池边失欢聚。有分共为文字游，却向西郊话今古。人赖聪明多自伪，信厚期君中有主。职事无尘静相对，满榻诗书香数缕。严扃如在柳阴中，绿幄朱帘细风度。紫犀銙破雪花浓，石鼎煎声绕窗户。准拟七椀邀卢仝，清涤烦襟出新句。共笑先生最贫苦，误使帘前客相慕。虚名薄利能几多，裹饭区区来复去。
简无咎学士
作者：黄裳
朝代：宋

北澶车马来何暮，芹茅池边失欢聚。
有分共为文字游，却向西郊话今古。
人頼聪明多自僞，信厚期君中有主。
职事无尘静相对，满榻诗书香数缕。
严扃如在柳阴中，绿幄朱帘细风度。
紫犀銙破雪花浓，石鼎煎声遶窗户。
准拟七椀邀卢仝，清涤烦襟出新句。
共笑先生最贫苦，误使帘前客相慕。
虚名薄利能几多，裹饭区区来復去。
簡元輿祠部·其一
作者：黄裳
朝代：宋

文藝相從春欲暮，未去皇州散還聚。
豈期擾擾凶器場，却會高談翫千古。
冷官輒對華省郎，亦許烹煎待賓主。
文章雖自根本來，裂破大全空縷縷。
如公自蓄胸中奇，長短豈能欺五度。
曠野羣陂渴霖雨，欲叫蝦蟆已窺戶。
春衫未疊麥寒薄，最愜含毫斲詩句。
如公簡靜意尤遠，卒邇清風慰遐慕。
牽率鄙興遊太虛，滿我縑箱始歸去。
簡元輿祠部·其二
作者：黄裳
朝代：宋

百花巖上仙人住，巖下爲州山水聚。
白頭青冢南北人，倒影沈沈獨懷古。
倚欄把酒與誰同，况是使君爲獻主。
應喚漁舟疏葦中，旋膾游鱗落紅縷。
秘書座上最軒昂，能共春雲爭態度。
紅衣带月今何處，幾轉春殘掩朱戶。
飛船送客空斷腸，梁塵漫落聲中句。
虛白亭前湖水閒，忽爲霓裳起思慕。
出門沙土亂如雨，薰風吹夢天南去。
簡叔文
作者：黄裳
朝代：宋

屈指當時宴笑同，已更三十五春風。
十年忽忽成今古，萬事悠悠作色空。
別後每懷青眼客，坐間俄揖白鬚翁。
蘭亭咫尺歸歟好，當悟浮生似轉蓬。
簡政堂
作者：黄裳
朝代：宋

簡政豈在事，養源無他心。
持守得綱領，施設從胸襟。
虛靜古意遠，平易人情深。
光景塵不染，悉付公餘吟。
簡無咎學士
作者：黄裳
朝代：宋

北澶車馬來何暮，芹茅池邊失歡聚。
有分共爲文字遊，却向西郊話今古。
人頼聰明多自僞，信厚期君中有主。
職事無塵靜相對，滿榻詩書香數縷。
嚴扃如在柳陰中，綠幄朱簾細風度。
紫犀銙破雪花濃，石鼎煎聲遶窗戶。
準擬七椀邀盧仝，清滌煩襟出新句。
共笑先生最貧苦，誤使簾前客相慕。
虛名薄利能幾多，裹飯區區來復去。
結交
作者：黄裳
朝代：宋

道義出君子，勢利通小人。
有無故所自，甘淡交所因。
離合見難易，情文生僞真。
聖主審所任，禍福延吾民。
賢士慎汝擇，利害歸吾身。
公患勢利强，私患朋黨親。
邪正若弗辨，安危難復陳。
經遊湆澹留題澄寂軒
作者：黄裳
朝代：宋

湆澹險怪士，氣馬如狂濤。
趨蹶日萬變，風石常相遭。
浮沈有命在，險易如人何。
此累稍稍遠，十里無橫波。
劍潭澄寂客，注酌無喪得。
狂心到此闌，觀水還無觀。
蟾光中夜靜，銀色滿襟寒。
謾對浮屠笑，若心應了了。
莫看灘上湧，但取潭中照。
经游湆澹留题澄寂轩
作者：黄裳
朝代：宋

湆澹险怪士，气马如狂涛。趋蹶日万变，风石常相遭。浮沈有命在，险易如人何。此累稍稍远，十里无横波。剑潭澄寂客，注酌无丧得。狂心到此阑，观水还无观。蟾光中夜静，银色满襟寒。谩对浮屠笑，若心应了了。莫看滩上涌，但取潭中照。
结交
作者：黄裳
朝代：宋

道义出君子，势利通小人。有无故所自，甘淡交所因。离合见难易，情文生伪真。圣主审所任，祸福延吾民。贤士慎汝择，利害归吾身。公患势利强，私患朋党亲。邪正若弗辨，安危难复陈。
结交
作者：黄裳
朝代：宋

道义出君子，势利通小人。
有无故所自，甘淡交所因。
离合见难易，情文生僞真。
圣主审所任，祸福延吾民。
贤士慎汝择，利害归吾身。
公患势利强，私患朋党亲。
邪正若弗辨，安危难復陈。
罢籴行
作者：黄裳
朝代：宋

边头八月秋田熟，南村北村夜舂粟。大平车子走无轮，载米入场声辘辘。官置斗斛人自量，市价日与时低昂。得钱却载车上去，出门掉臂归山乡。老翁扶杖笑且语，大儿踏歌小儿舞。酒酣歌罢喜复悲，却忆前年输籴苦。田头刈禾人未归，吏已打门嗔我迟。名为和籴实强取，使我父子长寒饥。今年官场有籴米，卖米得钱固其理。力排众议改旧法，闻说郎中人姓李。小民无力酬天公，但愿谷米年年丰。年年与官足兵食，三军饱食眠秋风。郎中归坐天子侧，更与小民说休戚。莫使明年复开籴，老翁还作前年泣。
罢籴行
作者：黄裳
朝代：宋

边头八月秋田熟，南村北村夜舂粟。
大平车子走无轮，载米入场声辘辘。
官置斗斛人自量，市价日与时低昂。
得钱却载车上去，出门掉臂归山乡。
老翁扶杖笑且语，大儿踏歌小儿舞。
酒酣歌罢喜復悲，却忆前年输籴苦。
田头刈禾人未归，吏已打门嗔我迟。
名为和籴实强取，使我父子长寒饥。
今年官场有籴米，卖米得钱固其理。
力排众议改旧法，闻说郎中人姓李。
小民无力酬天公，但愿谷米年年丰。
年年与官足兵食，三军饱食眠秋风。
郎中归坐天子侧，更与小民说休戚。
莫使明年復开籴，老翁还作前年泣。
罢糴行
作者：黄裳
朝代：宋

边头八月秋田熟，南村北村夜舂粟。大平车子走无轮，载米入场声辘辘。官置斗斛人处碍，市谷日与时低昂。得钱却载车上去，出门掉臂归山乡。老翁扶杖笑且语，大儿踏歌小儿舞。酒酣歌罢喜复悲，却忆前年输糴苦。田头刈禾人未归，吏已打门嗔我迟。名为和糴实强取，使我父子长寒饥。今年官场有糴米，卖米是钱固其理。力排众议改旧法，闻说郎中人姓李。小民无力酬天公，但愿谷米年年丰。年年与官足兵食，三军饱食眠秋风。郎中归坐天子侧，更与小民说休戚。莫使明年开糴，老翁还作前年泣。
罷糴行
作者：黄裳
朝代：宋

邊頭八月秋田熟，南村北村夜舂粟。
大平車子走無輪，載米入場聲轆轆。
官置斗斛人自量，市價日與時低昂。
得錢却載車上去，出門掉臂歸山鄉。
老翁扶杖笑且語，大兒踏歌小兒舞。
酒酣歌罷喜復悲，却憶前年輸糴苦。
田頭刈禾人未歸，吏已打門嗔我遲。
名爲和糴實强取，使我父子長寒饑。
今年官場有糴米，賣米得錢固其理。
力排衆議改舊法，聞說郎中人姓李。
小民無力酬天公，但願穀米年年豐。
年年與官足兵食，三軍飽食眠秋風。
郎中歸坐天子側，更與小民說休戚。
莫使明年復開糴，老翁還作前年泣。
考試軍器所和敦禮兵部見示之什
作者：黄裳
朝代：宋

夢中宣使至，天上敕書開。
去騎遵西野，回眸失北槐。
利名何日了，儒法幾回來。
丹管誅邪說，重帷截亂埃。
簿書稀見影，典策冗成堆。
仰望門雖峻，旁求網已恢。
幽題胸膽破，雄敵劍鋒摧。
狂欲勞彈鋏，輕投慎報瑰。
侯中誰破的，營下各銜枚。
含蓄飛香翰，搜尋遶翠苔。
自非衡鑑手，誰是棟梁材。
累外灰心火，閒中臥鼻雷。
相投歸邂逅，共樂入調詼。
寥廓喪爾界，勤勞忘彼嵬。
家音催轉曆，廳議款銜盃。
殊品酬三刖，遊辭薦一咍。
無形嗤字號，有秩喜罇罍。
壁角蚊初動，天南暑已回。
不慚居屋漏，却厭面牆隈。
凉滿亭亭扇，香餘餠餠灰。
幾時當命駕，此興可登臺。
清浪風歸袖，紅鱗酒入腮。
莫隨人俯仰，且共月徘徊。
既事當如約，分襟便可催。
棘闈人散後，誰賦北山萊。
考试军器所和敦礼兵部见示之什
作者：黄裳
朝代：宋

梦中宣使至，天上敕书开。去骑遵西野，回眸失北槐。利名何日了，儒法几回来。丹管诛邪说，重帷截乱埃。簿书稀见影，典策冗成堆。仰望门虽峻，旁求网已恢。幽题胸胆破，雄敌剑锋摧。狂欲劳弹铗，轻投慎报瑰。侯中谁破的，营下各衔枚。含蓄飞香翰，搜寻绕翠苔。自非衡鉴手，谁是栋梁材。累外灰心火，閒中卧鼻雷。相投归邂逅，共乐入调诙。寥廓丧尔界，勤劳忘彼嵬。家音催转历，厅议款衔杯。殊品酬三刖，游辞荐一咍。无形嗤字号，有秩喜樽罍。壁角蚊初动，天南暑已回。不惭居屋漏，却厌面墙隈。凉满亭亭扇，香馀饼饼灰。几时当命驾，此兴可登台。清浪风归袖，红鳞酒入腮。莫随人俯仰，且共月徘徊。既事当如约，分襟便可催。棘闱人散后，谁赋北山莱。
考试军器所和敦礼兵部见示之什
作者：黄裳
朝代：宋

梦中宣使至，天上敕书开。
去骑遵西野，回眸失北槐。
利名何日了，儒法几回来。
丹管诛邪说，重帷截乱埃。
簿书稀见影，典策冗成堆。
仰望门虽峻，旁求网已恢。
幽题胸胆破，雄敌剑锋摧。
狂欲劳弹铗，轻投慎报瑰。
侯中谁破的，营下各衔枚。
含蓄飞香翰，搜寻遶翠苔。
自非衡鑑手，谁是栋梁材。
累外灰心火，閒中卧鼻雷。
相投归邂逅，共乐入调诙。
寥廓丧尔界，勤劳忘彼嵬。
家音催转历，厅议款衔杯。
殊品酬三刖，游辞荐一咍。
无形嗤字号，有秩喜罇罍。
壁角蚊初动，天南暑已回。
不惭居屋漏，却厌面墙隈。
凉满亭亭扇，香余餠餠灰。
几时当命驾，此兴可登台。
清浪风归袖，红鳞酒入腮。
莫随人俯仰，且共月徘徊。
既事当如约，分襟便可催。
棘闱人散后，谁赋北山莱。
聞雁
作者：黄裳
朝代：宋

露下多時雁未鳴，數聲雲外此宵征。
北人書到三秋盡，南國弓閒一字橫。
孤館有誰驚好夢，平蘆何處起寒更。
想應俎上終須免，宜向方塘寄此生。
聽隠士琴
作者：黄裳
朝代：宋

幽意不可象，因聲而後形。
至聲不可僞，因心而後生。
三尺膝上孤，一寸胸中鳴。
急聲如飛泉，瀉瀉秋雲邊。
巧聲如流鶑，歷歷春風前。
幽人無此心，素弦無此聲。
心與手相忘，意與聲相迎。
彈者自到古，聞者誰知音。
但見風色吹我清，欲御此風天上行。
聽隠士琴
作者：黄裳
朝代：宋

心手相忘到混成，又非湘瑟與秦箏。
秋來獨坐水邊石，古往誰知弦上聲。
易度寸心閒有味，難諧羣耳淡無情。
夕陽回首山猶好，更起松風一段清。
自万松岭之龙山
作者：黄裳
朝代：宋

万松虽落斧斤手，一径尚邀行路人。岭是松非休更问，逍遥巾下已离尘。骎骎车盖与云参，控景金浆尚未酣。穿过竹林何处乐，龙山前有集虚庵。
自万松岭之龙山·其一
作者：黄裳
朝代：宋

万松虽落斧斤手，一径尚邀行路人。岭是松非休更问，逍遥巾下已离尘。
自万松岭之龙山·其二
作者：黄裳
朝代：宋

骎骎车盖与云参，控景金浆尚未酣。穿过竹林何处乐，龙山前有集虚庵。
自萬松嶺之龍山·其一
作者：黄裳
朝代：宋

萬松雖落斧斤手，一徑尚邀行路人。
嶺是松非休更問，逍遙巾下已離塵。
自萬松嶺之龍山·其二
作者：黄裳
朝代：宋

駸駸車蓋與雲參，控景金漿尚未酣。
穿過竹林何處樂，龍山前有集虛庵。
自警
作者：黄裳
朝代：宋

一日少一日，一年无一年。顿门何处入，秘旨有谁传。忧乐波生水，光阴箭去弦。几时能得了，坐卧莫忘禅。
自警
作者：黄裳
朝代：宋

一日少一日，一年無一年。
頓門何處入，秘旨有誰傳。
憂樂波生水，光陰箭去弦。
幾時能得了，坐臥莫忘禪。
與南京留守
作者：黄裳
朝代：宋

澤國旌麾十幾秋，一封曾去辱青眸。
吹噓寸草風猶在，倚傍長松夢未休。
借取謾勞閩士論，召還聊寄宋王州。
宿源洞裏南湖上，似得雙溪有樂不。